cyanic-selkie/wikianc huggingface dataset:
വിജയ് ശേഷാദ്രി
അവലംബം
വർഗ്ഗം:ഇംഗ്ലീഷ് കവികൾ വർഗ്ഗം:പുലിറ്റ്സർ പുരസ്കാര ജേതാക്കൾ വർഗ്ഗം:1954-ൽ ജനിച്ചവർ
പുരാതന ലീജിയാങ് പട്ടണം
ചൈനയിലെ യുനാൻ പ്രവിശ്യയിലെ ലീജിയാങ് നഗരത്തിൽ സ്ഥിതിചെയ്യുന്ന ഒരു ലോകപൈതൃക സ്ഥാനമാണ് ലീജിയാങ് പുരാതന പട്ടണം (ഇംഗ്ലീഷ്:Old Town of Lijiang; ചൈനീസ്: 丽江古城). 800 വർഷത്തിലും അധികം പഴക്കമുള്ള ഒരു ചരിത്രം ഈ പട്ടണത്തിനുണ്ട്. ഇവിടുത്തെ പുരാതനമായ ജലപാതകളും പാലങ്ങളും പ്രശസ്തമാണ്. വാസ്തുവിദ്യ, ചരിത്രം, സംസ്കാരം തുടങ്ങിയ മേഖലകളിലെല്ലാം ലീജിയാങ് മറ്റു പുരാതന ചൈനീസ് നഗരങ്ങളിൽനിന്നും വ്യത്യസ്തപ്പെട്ടിരിക്കുന്നു.
നാശി ജനവിഭാഗമാണ്(Nakhi people) ഇവിടുത്തെ പരമ്പരാഗത താമസക്കാർ. 1997 ദിസംബർ 4നാണ് ലീജിയാങിനെ ലോകപൈതൃകപട്ടികയിൽ ഉൾപ്പെടുത്തിയത്. അതെതുടർന്ന് ഈ പുരാതന പട്ടണത്തെ സംരക്ഷിക്കാൻ പ്രാദേശിക ഭരണകൂടവും ശ്രദ്ധിച്ചുവരുന്നു. ലീജിയാങിലേക്കുള്ള സന്ദർശകരുടെ എണ്ണത്തിലും പിന്നീട് വർദ്ധനവുണ്ടായി.
പുറത്തെക്കുള്ള കണ്ണികൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ
മുല്ല ദോ-പിയാസ
മുഗൾ ചക്രവർത്തിയായിരുന്ന അക്ബറിന്റെ രാജസദസ്സിലെ നവരത്നങ്ങളിൽ ഒരായിരുന്നു മുല്ല ദോ-പിയാസ. എന്നാൽ ഇദ്ദേഹത്തേ പറ്റിയുള്ള നാടോടി കഥകൾ, പത്തൊൻപതാം നൂറ്റാണ്ടിലെ എഴുത്തുക്കാരാണ്‌ ജനകീയമാക്കുന്നത്. മിക്ക പണ്ഡിതന്മാരും ഇദ്ദേഹം സാങ്കൽപ്പികമാണെന്ന് കരുതുന്നു.നാടൊടി കഥകളിൽ ബീർബലിന്റെ പ്രതിയോഗിയായി ഇദ്ദേഹം കാണപ്പെടുന്നു.മിക്ക കഥകളിലും ബീർബലിനോടൊപ്പവും അക്ബറിനോടൊപ്പവും ചില കഥകളിൽ വില്ലൻ വേഷങ്ങളിലും ഇദ്ദേഹം പ്രത്യക്ഷപ്പെടാറുണ്ട്.
മുഗൾ ചരിത്ര കാലത്തെ രേഖകളിൽ ഇദ്ദേഹത്തെ പറ്റി പരാമർശമില്ല.അദ്ദേഹത്തിന്റെ ജീവിതത്തെ ആധാരമാക്കി നിരവധി തമാശ കഥകൾ 19ആം നൂറ്റാണ്ടിൽ പുറത്തിറങ്ങിയിട്ടുണ്ട് .ഒരു ആധുനിക പണ്ഡിതൻ ഹാഫിസ് മുഹ്ഹമ്മദ് ഷിറാനി ഇദ്ദേഹത്തിന്റെ യഥാത്ഥനാമം അബ്ദുൾ മോമിൻ എന്നാണെന്നും ഇന്ത്യയിലാണ്‌ ജനിച്ചതെന്നും പിന്നീട് 1532നു മുൻപ് ഇറാനിലേക്ക് പോയെന്നും അതിനു ശേഷം 36 വർഷത്തിനു ശേഷം മരിച്ചെന്നും.ഹൻഡിയയിൽ അടക്കി എന്നും പറയുന്നു .
പുറത്തേക്കുള്ള കണ്ണികൾ
വർഗ്ഗം:മുഗൾ സാമ്രാജ്യം വർഗ്ഗം:അക്ബർ
എമിലിയാനോ അൽഫാരോ
എമിലിയാനോ അൽഫാരോ ടോസ്കാനോ (ജനനം ഏപ്രിൽ28,1988).ഒരു  ഉറുേഗ്വയൻ  ഫുട്ബോൾ  താരമാണ്.നിലവിൽ ഇന്ത്യൻ  ക്ലബ്ബായ  പൂണെ സിറ്റി എഫ്സിക്ക്  വേണ്ടി  കളിക്കുന്നു. അദ്ദേഹത്തിന്റെ വിളിപ്പേർ ഇറ്റാലിയൻ ഭാഷയിൽ കള്ളൻ എന്നർഥമുള്ള എൽ പികാരോ( El Picaro, The Thief (cf. Picaresque novel). )
പതിനെട്ടാം വയസ്സിൽ മൊണ്ടേവീഡിയോയിലെ ലിവർപൂൾ എഫ്.സി.മൊണ്ടേവീഡിയോക്കുവേണ്ടി കളിക്കാൻ ആരംഭിച്ചു.
അവലംബം
വർഗ്ഗം:ഉറുഗ്വൻ ഫുട്ബോൾ കളിക്കാർ വർഗ്ഗം:ഇന്ത്യൻ സൂപ്പർ ലീഗ് കളിക്കാർ
മിസോറാമിലെ ജില്ലകളുടെ പട്ടിക
വലത്ത്‌|ലഘുചിത്രം|645x645ബിന്ദു| 2019 ലെ [[മിസോറം|മിസോറാമിലെ ജില്ലകൾ (കാലഹരണപ്പെട്ടതാണ്)]] ഇന്ത്യൻ സംസ്ഥാനമായ മിസോറാം 11 ജില്ലകളായി തിരിച്ചിരിക്കുന്നു.ഇവ പല ഘട്ടങ്ങളായാണ് രൂപീകരിക്കപ്പെട്ടത്
ചരിത്രം
1972 ജനുവരി 21-ന് മിസോറാം ഒരു കേന്ദ്രഭരണ പ്രദേശമായപ്പോൾ, അത് ഐസ്വാൾ, ലുങ്‌ലെയ്, ചിംതുയിപുയി എന്നിങ്ങനെ മൂന്ന് ജില്ലകളായി വിഭജിച്ചു. പിന്നീട് നിലവിലുള്ള മൂന്ന് ജില്ലകളിൽ നിന്ന് അഞ്ച് ജില്ലകൾ കൂടി രൂപീകരിച്ചു.
ഭരണ ഘടന
ഒരു ജില്ലയെ ഒന്നോ അതിലധികമോ ഉപവിഭാഗങ്ങളായി തിരിച്ചിരിക്കുന്നു, തുടർന്ന് തഹസിൽ, ബ്ലോക്കുകൾ എന്നിങ്ങനെ തിരിച്ചിരിക്കുന്നു.
Districts
കുറിപ്പുകൾ: 2019 ജൂൺ 3-ലെ വിജ്ഞാപനമനുസരിച്ച് ഹ്നഹ്തിയാൽ, സെയ്തുവൽ, ഖൗസാൾ ജില്ലകളിലെ ഡെപ്യൂട്ടി കമ്മീഷണർമാരുടെ ഓഫീസുകൾ സൃഷ്ടിക്കാൻ മിസോറാം സർക്കാർ ഉത്തരവിട്ടിരുന്നു, അതിനുശേഷം മൂന്ന് ജില്ലകളും പ്രവർത്തനക്ഷമമായിത്തുടങ്ങി.
.
പുറംകണ്ണികൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ വർഗ്ഗം:മിസോറാമിലെ ജില്ലകൾ വർഗ്ഗം:മിസോറാമുമായി ബന്ധപ്പെട്ട പട്ടികകൾ
ഉമ്മന്നൂർ ഗ്രാമപഞ്ചായത്ത്
കൊല്ലം ജില്ലയിലെ കൊട്ടാരക്കരയിൽ നിന്ന് ഏകദേശം 12 കിലോമീറ്റർ അകലെ സ്ഥിതി ചെയ്യുന്ന പച്ച പിടിച്ച നെൽപ്പാടങ്ങളും, ഫലഭൂയിഷ്ഠമായ കുന്നിൻ പ്രദേശങ്ങളും, പാറക്കൂട്ടങ്ങളും നിറഞ്ഞ ഒരു ഉൾനാടൻ ഗ്രാമമാണ് ഉമ്മന്നൂർ പഞ്ചായത്ത്. വെട്ടിക്കവല ബ്ളോക്കിലെ ആറ് പഞ്ചായത്തുകളിൽ ഏറ്റവും കൂടുതൽ വിഭിന്നമായ  ഭൂരൂപങ്ങളുള്ളത് ഉമ്മന്നൂർ പഞ്ചായത്തിലാണ്. ഉമ്മന്നൂർ ശ്രീ അഞ്ചു മൂർത്തി ക്ഷേത്രത്തിലെ തെെപ്പൂയ മഹോത്സവം പ്രസിദ്ധമാണ്. ഉമ്മന്നൂർ പഞ്ചായത്തതിർത്തിയിൽ നിന്നും രണ്ട് കിലോമീറ്റർ അടുത്താണ് ആയൂർ. തെക്കൻ ഇടനാടൻ കാർഷിക കാലാവസ്ഥ മേഖലയിലാണ് ഉമ്മന്നൂർ പഞ്ചായത്ത് സ്ഥിതി ചെയ്യുന്നത്. ഉമ്മന്നൂർ, വാളകം എന്നീ വില്ലേജുകളിലായി 3443 ഹെക്ടർ ഭൂവിസ്തൃതി പഞ്ചായത്തിനുണ്ട്.
പഴയകൂറ്റുകാർ
മലബാറിലെ മാർത്തോമാ നസ്രാണികളുടെ ഇടയിൽ പതിനേഴാം നൂറ്റാണ്ടിൽ ഉണ്ടായ ഭിന്നിപ്പിനേത്തുടർന്ന് രൂപപ്പെട്ട രണ്ട് വിഭാഗങ്ങളിൽ ഒന്നാണ് പഴയകൂർ അഥവാ പഴേങ്കൂർ. ഈ വിഭാഗത്തിൽ ഉൾപ്പെട്ടവർ പഴയകൂറ്റുകാർ എന്നറിയപ്പെട്ടു. മറുവിഭാഗം പുത്തങ്കൂർ എന്നും അറിയപ്പെട്ടു. കിഴക്കിന്റെ സഭയുടെ ഭാഗമായിരുന്ന നസ്രാണികൾ പതിനാറാം നൂറ്റാണ്ടിൽ കത്തോലിക്കാ സഭയുടെ ഭാഗമായി മാറിയിരുന്നു. 1599ലെ ഉദയംപേരൂർ സൂനഹദോസിനും അതിനേത്തുടർന്ന് 1653ൽ അരങ്ങേറിയ കൂനൻ കുരിശുസത്യത്തിനും ശേഷം മാർപ്പാപ്പയോടും കത്തോലിക്കാ സഭയോടും ഐക്യത്തിൽ നിലകൊണ്ട വിഭാഗമാണ് പഴയകൂറ്റുകാർ. അതുവരെ ഉപയോഗത്തിലിരുന്ന ലത്തീൻവത്കൃത കൽദായ ആചാരക്രമം ആരാധനയിൽ ഇക്കൂട്ടർ നിലനിർത്തി. സിറോ-മലബാർ സഭ, കൽദായ സുറിയാനി സഭ എന്നിവ ഈ വിഭാഗത്തിന്റെ ആധുനിക പിന്തലമുറക്കാരാണ്. കൂനൻ കുരിശു സത്യത്തിനു ശേഷം 1663ൽ മേൽപ്പട്ടസ്ഥാനത്ത് ആരോഹിതനായ പറമ്പിൽ മാർ ചാണ്ടിയുടെ നേതൃത്വത്തിൽ ഇവർ സംഘടിച്ചു.
ഉമ്മന്നൂർ ഗ്രാമപഞ്ചായത്ത്
മൂന്നു മുനിമാർ താമസിച്ചിരുന്നതു കൊണ്ട് ‘മുന്മുനിയൂർ‘ എന്ന പേരു വന്നെന്നും അതാണ് പിന്നീട് ‘ഉമ്മന്നൂർ‘ ആയിമാറിയതെന്നും പറയപ്പെടുന്നു.
പഴയകൂറ്റുകാർ
അവലംബം
വർഗ്ഗം:മലബാർ
ഉമ്മന്നൂർ ഗ്രാമപഞ്ചായത്ത്
അതിരുകൾ
പഞ്ചായത്തിന്റെ അതിരുകൾ വെട്ടിക്കവല, ഇടമുളക്കൽ, ഇളമാട്, വെളിയം, കൊട്ടാരക്കര എന്നീ പഞ്ചായത്തുകളാണ്‌.
അവലംബം
http://www.trend.kerala.gov.in http://lsgkerala.in/ummannoorpanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ശ്രീ മൂലം തിരുനാൾ ഗവണ്മെന്റ് ഹയർ സെക്കൻഡറി സ്കൂൾ
തൃശ്ശൂർ ജില്ലയിൽ ചേലക്കര പട്ടണത്തിന്റെ ഹൃദയഭാഗത്ത് സ്ഥിതിചെയ്യുന്ന പ്രസിദ്ധമായ ഒരു വിദ്യാലയമാണ് ശ്രീ മൂലം തിരുനാൾ ഗവണ്മെന്റ് ഹയർ സെക്കൻഡറി സ്കൂൾ. നൂറൂവർഷത്തിലധികം പഴക്കമുള്ള ഈ സ്കൂൾ ആദ്യം ഒരു ഊട്ടുപുരയായിരുന്നു. നാലുകെട്ട് മാതൃകയിൽ പണിതീർത്ത ഈ വിദ്യാലയത്തിൽ പ്രദേശത്തുള്ള നിരവധി വിദ്യാർത്ഥികൾ പഠിച്ചുവരുന്നുണ്ട്.
ചരിത്രം
വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
ലോക ബഹിരാകാശ വാരം
മനുഷ്യരാശിയുടെ അഭിവൃദ്ധിയ്ക്കും വളർച്ചയ്ക്കും ശാസ്ത്രത്തെയും സാങ്കേതിക വിദ്യയെയും ഉപയോഗിക്കുന്നതിന് അന്താരാഷ്ട്ര തലത്തിൽ ഒക്ടോബർ 4 മുതൽ 10 വരെയാണ് ലോക ബഹിരാകാശ വാരം ആഘോഷിക്കുന്നത്.
ചരിത്രം
1999 ഡിസംബർ 6 ന് ഐക്യരാഷ്ട്ര സംഘടനയുടെ പൊതുസഭയാണ് ലോക ബഹിരാകാശ വാരത്തെ ആഘോഷമായി പ്രഖ്യാപിച്ചത്. മനുഷ്യനിർമ്മിത ഉപഗ്രഹമായ  സ്പുട്ട്നിക്ക് 1, 1957 ഒക്ടോബർ 4 ന് വിക്ഷേപിച്ചതിൻറെയും 1967 ഒക്ടോബർ 10 ന് ബഹിരാകാശ  ഉടമ്പടിയിൽ ഒപ്പുവെച്ചതിൻറയും ഓർമ്മയ്ക്കായിട്ടാണ് ബഹിരാകാശ വാരം ആഘോഷിക്കുന്നത്.
ലോകത്തിലെ ഏറ്റവും വലിയ ബഹിരാകാശ ആഘോഷമാണ് ലോക ബഹിരാകാശ വാരം. 2019 ൽ 96 രാജ്യങ്ങളിലായി 8,000 ത്തിലധികം പരിപാടികളോടെ ലോക ബഹിരാകാശ വാരം ആഘോഷിച്ചു.ലോകമെമ്പാടുമുള്ള സ്ക്കൂളുകളും സർക്കാർ സ്ഥാപനങ്ങളും പ്ലാനറ്റോറിയങ്ങളും ആഘോഷങ്ങളുടെ ഭാഗമാകാറുണ്ട്.
വാർഷിക വിഷയങ്ങൾ
വേൾഡ് സ്പേസ് വീക്ക് അസോസിയേഷൻറെ ഡയറക്ടർ ബോർഡ് ആണ് ഓരോ വർഷവും ലോക ബഹിരാകാശ വാരത്തിൻറെ വിഷയം തീരുമാനിക്കുന്നത്.
അപ്പോളോ 11 ൽ മനുഷ്യൻ ചന്ദ്രനിൽ കാലുകുത്തിയതിൻറെ അമ്പതാം വാർഷികതതിൻ‍റെ ഭാഗമായി "The Moon: Gateway to the Stars," എന്ന വിഷയത്തിലാണ് 2019 ലെ ആഘോഷങ്ങൾ നടന്നത്.
2020 ലെ ബഹിരാകാശ വാരത്തിൻറെ വിഷയം ഉപഗ്രഹങ്ങൾ ജീവിതം മെച്ചപ്പെടുത്തുന്നു ( Satellites Improve Life ) എന്നതാണ്.2021 ലെ വിഷയം വനിതകൾ ബഹിരാകാശത്തേക്ക് ( Women in Space ) എന്നതാണ്.
പ്രവർത്തനങ്ങളും ആചരണങ്ങളും
വേൾഡ് സ്പെയ്സ് വീക്ക് അസോസിയേഷൻ ഒരു സർക്കാരിതര ലാഭേച്ഛയില്ലാത്ത സംഘടനയാണ് (non-government, non-profit organization).ബഹിരാകാശ യാത്രികരും ഗവേഷകരുമായ നിരവധി വ്യക്തികളാണ് ഇതിൻറെ പ്രവർത്തനങ്ങളെ നിയന്ത്രിക്കുന്ന ഡയറക്ടർ ബോർഡിലുള്ളത്.ബഹിരാകാശരംഗത്ത് രാജ്യങ്ങൾ തമ്മിലുള്ള സഹകരണം വർദ്ധിപ്പുക്കുന്നതിനും ബഹിരാകാശ ശാസ്ത്ര രംഗത്തെ കുറിച്ച് പൊതു ജനങ്ങളുടെ ഇടയിൽ അവബോധം ഉണ്ടാക്കുന്നതിനുള്ള പ്രവർത്തനങ്ങളാണ്  സംഘടന ലക്ഷ്യം വെക്കുന്നത്
കേരളത്തിലെ വാരാഘോഷ പ്രവർത്തനങ്ങൾ ഏകോപിപ്പിക്കുന്നത് വിക്രം സാരാഭായ് ബഹിരാകാശ കേന്ദ്രം ആണ്.
സ്പെയ്സ് ഇന്ത്യ വേൾഡ് സ്പേസ് ആഴ്ചയിൽ ഇന്ത്യയുടെ മാത്രം റീജിയണൽ കോർഡിനേറ്റർ ആണ്.
ബാഹ്യ ലിങ്കുകൾ
വർഗ്ഗം:ഒക്ടോബറിലെ വിശേഷദിനങ്ങൾ
പ്രഫുല്ല ബി. രഘുഭായ് ദേശായി
ഒരു ഇന്ത്യൻ സർജിക്കൽ ഗൈനക്കോളജിസ്റ്റും ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ഓങ്കോളജി സംബന്ധിച്ച ഗവേഷണ ഉപദേശക സമിതിയുടെ മുൻ ചെയർമാനുമാണ് '''പ്രഫുല്ല ബി. രഘുഭായ് ദേശായി'''. ഇന്ത്യയിലെ ആദ്യത്തെ അസ്ഥി മജ്ജ മാറ്റിവയ്ക്കൽ ശസ്ത്രക്രിയ നടത്തിയെന്ന ബഹുമതി അദ്ദേഹത്തിനുണ്ട്, അത് 1983 ൽ അദ്ദേഹം ടീമിനൊപ്പം നടത്തി. മുംബൈയിലെ ടാറ്റ മെമ്മോറിയൽ സെന്ററിലെ (1973–1995) മുൻ ഡയറക്ടറും സൂപ്രണ്ടുമാണ് അദ്ദേഹം. പ്രൊഫസർ എമെറിറ്റസ് എന്ന നിലയിൽ സ്ഥാപനവുമായുള്ള ബന്ധം തുടരുന്നു. മുംബൈയിലെ ബാർഷിയിൽ ടാറ്റ മെമ്മോറിയൽ സെന്റർ സ്ഥാപിച്ച റൂറൽ ക്യാൻസർ സെന്ററിന്റെ സ്ഥാപകരിലൊരാളാണ് അദ്ദേഹം. ബ്രീച്ച് കാൻഡി ഹോസ്പിറ്റലിനെ ശസ്ത്രക്രിയാ ഓങ്കോളജിസ്റ്റായി സേവിക്കുന്നു ഇന്തോ-ഗ്ലോബൽ സമ്മിറ്റ് ഓൺ ഹെഡ് ആന്റ് നെക്ക് ഓങ്കോളജി (ഐജിഎസ്എൻ‌ഒ) അവരുടെ ദേശീയ ഫാക്കൽറ്റി അംഗം.
ഹാർവാർഡ് മെഡിക്കൽ ഇന്റർനാഷണലിന്റെവൊഖാർഡ്റ്റ് മെഡിക്കൽ എക്സലൻസ് അവാർഡ് (2003) ൽ റോയിക്ക് ലഭിച്ചിട്ടുണ്ട്. ധന്വന്തരി ഫൗണ്ടേഷന്റെ ധന്വന്തരി അവാർഡ്, കാൻസർ അന്തർദേശീയ കോൺഗ്രസ് ടൈം അച്ചീവ്മെന്റ് അവാർഡ് (2016), ഇന്റർനാഷണൽ യൂണിയൻ എഗെൻസ്റ്റ് കാൻസറിന്റെ മുചിഒ അഥയ്ദെ ഇന്റർനാഷണൽ കാൻസർ അവാർഡ് (1998), ബോംബെ മെഡിക്കൽ എയ്ഡ് ഫൗണ്ടേഷൻ കർമയോഗി പുരസ്കാർ. എന്നീ പുരസ്കാരങ്ങൾ അദ്ദേഹത്തിനു ലഭിച്ചിട്ടുണ്ട്. മെഡിക്കൽ ഡോക്ടറായ മീനയെ അദ്ദേഹം വിവാഹം കഴിച്ചു, ഓങ്കോളജിയുമായി ബന്ധപ്പെട്ട കമ്മ്യൂണിറ്റി സേവനത്തിൽ ഏർപ്പെട്ടിരിക്കുന്ന കെയർ ഇന്ത്യ മെഡിക്കൽ സൊസൈറ്റിയുമായി കാൻസറിനെക്കുറിച്ചുള്ള സാമൂഹിക സംരംഭങ്ങളിൽ പങ്കെടുക്കുന്നു. വൈദ്യശാസ്ത്രത്തിന് നൽകിയ സംഭാവനകൾക്ക് 1981 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ
ആൽക്കേയ്‍നുകളുടെ പട്ടിക
കാർബൺ ആറ്റങ്ങളുടെ എണ്ണം അനുസരിച്ച് ആൽക്കേയ്‍നുകളുടെയും അവയുടെ പൊതുവായ പേരുകളുടെയും പട്ടികയാണ് ഇനിപ്പറയുന്നത്.
അവലംബം
വർഗ്ഗം:ആൽക്കെയ്നുകൾ
ക്ലോർപൈറിഫോസ്
ക്ലോർപൈറിഫോസ് ഈഥൈൽ എന്നും അറിയപ്പെടുന്ന ക്ലോർപൈറിഫോസ് (സിപിഎസ് ),  ഒരു ഓർഗാനോഫോസ്ഫേറ്റ് കീടനാശിനിയാണ്. ഇത് വിളകളിലും മൃഗങ്ങളിലും കെട്ടിടങ്ങളിലും മറ്റ് ക്രമീകരണങ്ങളിലും കീടങ്ങളും പുഴുക്കളും ഉൾപ്പെടെ നിരവധി കീടങ്ങളെ നശിപ്പിക്കാൻ ഉപയോഗിക്കുന്നു. അസറ്റൈൽ കോളിനെസ്റ്ററേസ് എൻസൈമിനെ തടഞ്ഞുകൊണ്ട് ഇത് പ്രാണികളുടെ നാഡീവ്യവസ്ഥയിൽ പ്രവർത്തിക്കുന്നു. ക്ലോർപൈറിഫോസിന് 1966 ൽ ഡൗ കെമിക്കൽ കമ്പനി പേറ്റന്റ് നേടി.
1999 ലെ നിശിത വിഷാംശ വിവരങ്ങളുടെ അടിസ്ഥാനത്തിൽ ലോകാരോഗ്യ സംഘടന ക്ലോർപൈറിഫോസിനെ മനുഷ്യർക്ക് (ക്ലാസ് II) മിതമായ അപകടകാരിയായ രാസപദാർഥമായി കണക്കാക്കുന്നു. ശുപാർശ ചെയ്യപ്പെടുന്ന അളവുകളെ മറികടക്കുന്ന എക്സ്പോഷർ ന്യൂറോളജിക്കൽ ഇഫക്റ്റുകൾ, സ്ഥിരമായ വികസന വൈകല്യങ്ങൾ, ഓട്ടോ ഇമ്യൂൺ വൈകല്യങ്ങൾ എന്നിവയുമായി ബന്ധപ്പെട്ടിരിക്കുന്നു. ഇതിൻ്റെ ഗർഭകാല എക്സ്പോഷർ കുട്ടികളുടെ മാനസിക വളർച്ചയെ ദോഷകരമായി ബാധിക്കും.
യുണൈറ്റഡ് കിംഗ്ഡത്തിൽ, ക്ലോർപൈറിഫോസിന്റെ ഉപയോഗം 2016 ഏപ്രിൽ 1 മുതൽ നിരോധിച്ചിരിക്കുകയാണ് (ഒരു ചെറിയ ഒഴിവുകൾ ഒഴികെ). 2020-ലെ കണക്കനുസരിച്ച്, ക്ലോർപൈറിഫോസും ക്ലോർപൈറിഫോസ്-മീഥൈലും യൂറോപ്യൻ യൂണിയനിലുടനീളം നിരോധിച്ചിരിക്കുന്നു, അവിടെ അവ മേലിൽ ഉപയോഗിക്കാൻ പാടില്ല. സ്റ്റോക്ക്ഹോം കൺവെൻഷൻ ഓൺ പെർസിസ്റ്റന്റ് ഓർഗാനിക് മലിനീകരണത്തിന് കീഴിൽ ക്ലോർപൈറിഫോസ് സ്ഥിരമായ ജൈവ മലിനീകരണമായി പട്ടികപ്പെടുത്താൻ യൂറോപ്യൻ യൂണിയൻ അപേക്ഷിച്ചു. 2021 ഓഗസ്റ്റ് 18 മുതൽ, യുണൈറ്റഡ് സ്റ്റേറ്റ്സിലെ ഭക്ഷ്യവിളകളിൽ ക്ലോർപൈറിഫോസ് ഉപയോഗിക്കുന്നത് നിരോധിക്കുന്നതായി യുഎസ് എൻവയോൺമെന്റൽ പ്രൊട്ടക്ഷൻ ഏജൻസി (ഇപിഎ) പ്രഖ്യാപിച്ചു. ക്ലോർപൈറിഫോസിന്റെ ഭൂരിഭാഗം ഗാർഹിക ഉപയോഗങ്ങളും 2001 മുതൽ യുഎസിലും കാനഡയിലും നിരോധിച്ചിരുന്നു. ഇത് കൂടാതെ മറ്റ് നിരവധി രാജ്യങ്ങളിലും അധികാരപരിധിയിലും ഇത് നിരോധിച്ചിരിക്കുന്നു.
സിന്തസിസ്
3,5,6-ട്രൈക്ലോറോ-2-പിരിഡിനോൾ (TCPy) ( 1 ) O,O- ഡൈ ഈതൈൽ ഫോസ് ഫോറോക്ലോറിഡോതയോവേറ്റുമായി ( 2 ) പ്രതിപ്രവർത്തിച്ചാണ് ക്ലോർപൈറിഫോസിന്റെ ( 3 ) വ്യാവസായിക സമന്വയം നിർമ്മിക്കുന്നത്: കണ്ണി=//upload.wikimedia.org/wikipedia/commons/thumb/e/e9/Industrial_synthesis_of_chlorpyrifos.svg/660px-Industrial_synthesis_of_chlorpyrifos.svg.png|frameless|upright=3|center| ക്ലോർപൈറിഫോസിന്റെ വ്യാവസായിക സമന്വയം
ഉപയോഗം
1987 നും 1998 നും ഇടയിൽ യുഎസിൽ പ്രതിവർഷം 21 ദശലക്ഷം പൗണ്ട് ക്ലോർപൈറിഫോസ് ഉപയോഗിച്ചതായി EPA കണക്കാക്കുന്നു. , 8 മുതൽ 11 ദശലക്ഷം പൗണ്ട് വരെ പ്രയോഗിച്ച 2001-ൽ, അമേരിക്കയിൽ ഉപയോഗിക്കുന്ന കീടനാശിനികളിൽ ക്ലോർപൈറിഫോസ് 15-ാം സ്ഥാനത്തെത്തിയിരുന്നു. 2007-ൽ, അമേരിക്കയിൽ കാർഷിക മേഖലയിൽ ഉപയോഗിക്കുന്ന കീടനാശിനി ചേരുവകളിൽ ഇത് 14-ാം സ്ഥാനത്തെത്തി.
ആപ്ലിക്കേഷൻ
ക്ലോർപൈറിഫോസ് സാധാരണയായി 23.5% അല്ലെങ്കിൽ 50% ദ്രാവക സാന്ദ്രതയായാണ് വിതരണം ചെയ്യുന്നത്. ഡയറക്ട്-സ്പ്രേ പിൻ പോയിന്റ് പ്രയോഗത്തിന് ശുപാർശ ചെയ്യുന്ന സാന്ദ്രത 0.5% ആണ്, വൈഡ് ഏരിയ ആപ്ലിക്കേഷനിൽ 0.03-0.12% മിശ്രിതം ശുപാർശ ചെയ്യുന്നു (യുഎസ്).
കൈനറ്റിക്സ്
ക്ലോർപൈറിഫോസ് പല വഴികളിലൂടെ പ്രാണികളിലേക്ക് പ്രവേശിക്കുന്നു. സൈമണും സഹപ്രവർത്തകരും 1998 ൽ പ്രധാനമായും ഇലകൽ ഭക്ഷിക്കുന്നതിലൂടെ അത് പ്രാണികലുടെ ശരീരത്തിൽ എത്തുന്നതായി പ്രസ്താവിച്ചു. . ദഹനവ്യവസ്ഥ, ചർമ്മം, ശ്വസനവ്യവസ്ഥയുടെ ചർമ്മം എന്നിവയിലൂടെയും ഇത് പ്രവേശിക്കുന്നതായി അവർ കണ്ടെത്തുന്നു.
മനുഷ്യരിലെ ആരോഗ്യ പ്രത്യാഘാതങ്ങൾ
ക്ലോർപൈറിഫോസ് എക്സ്പോഷർ ഉയർന്ന അളവിൽ ആയാൽ നിശിത വിഷബാധയിലേയ്ക്ക് നയിച്ചേക്കാം. നിശിതമായ വിഷബാധയെ തുടർന്നോ അല്ലെങ്കിൽ കുറഞ്ഞ ഡോസുകലുമായുല്ല ദീർഘകാല എക്സ്പോഷർ മൂലമോ സ്ഥിരമായ ആരോഗ്യ പ്രത്യാഘാതങ്ങൾ ഉണ്ടാകുന്നു, കൂടാതെ വളരെ ചെറിയ അളവിൽ പോലും ഗര്ഭപിണ്ഡങ്ങളിലും കുട്ടികളിലും വികസന പ്രശ്നങ്ങൾ ഉണ്ടാക്കുന്നു.
ഗുരുതരമായ ആരോഗ്യ പ്രത്യാഘാതങ്ങൾ
ഗുരുതരമായ പ്രത്യാഘാതങ്ങൾക്ക്, ലോകാരോഗ്യ സംഘടന ക്ലോർപൈറിഫോസിനെ ക്ലാസ് II: മിതമായ അപകടകാരി ആയി തരംതിരിക്കുന്നു. പരീക്ഷണ മൃഗങ്ങളിൽ വായിലൂടെയ്ള്ള ലീതൽ ഡോസ് 50 32 മുതൽ 1000 മില്ലിഗ്രാം/കിലോ വരെയാണ്. എലികളിലെ ഡെർമൽ LD50 2000-മില്ലിഗ്രാം/കിലോ ൽ കൂടുതലാണ്, മുയലുകളിൽ ഇത് 1000 മുതൽ 2000 മില്ലിഗ്രാം/കിലോ വരെയാണ്. എലികളിലെ ക്ലോർപൈറിഫോസിന്റെ 4 മണിക്കൂർ ഇൻഹാലേഷൻ LC50 200-മില്ലിഗ്രാം/കിലോ3ൽ കൂടുതലാണ്.
അക്യൂട്ട് എക്സ്പോഷറിന്റെ (തീവ്ര വിഷബാധ) ലക്ഷണങ്ങൾ
തീവ്രമായ വിഷബാധ പ്രധാനമായും അസറ്റൈൽകോളിൻ ന്യൂറോ ട്രാൻസ്മിഷൻ പാതയിലെ ഇടപെടലിന്റെ ഫലമായാണ് സംഭവിക്കുന്നത്, ഇത് ന്യൂറോ മസ്കുലർ ലക്ഷണങ്ങളിലേക്ക് നയിക്കുന്നു. താരതമ്യേന നേരിയ വിഷബാധ കണ്ണിൽ നിന്ന് വെള്ളം വരിക, കൂടിയ ഉമിനീർ, വിയർപ്പ്, ഓക്കാനം, തലവേദന എന്നിവയ്ക്ക് കാരണമാകും. ഇന്റർമീഡിയറ്റ് എക്സ്പോഷർ പേശിവലിവ് അല്ലെങ്കിൽ ബലഹീനത, ഛർദ്ദി അല്ലെങ്കിൽ വയറിളക്കം, കാഴ്ചക്കുറവ് എന്നിവയിലേക്ക് നയിച്ചേക്കാം. കഠിനമായ വിഷബാധയുടെ ലക്ഷണങ്ങൾ, അപസ്മാരം, അബോധാവസ്ഥ, പക്ഷാഘാതം, ശ്വാസകോശത്തിന്റെ തകരാറുമൂലം ശ്വാസംമുട്ടൽ എന്നിവയാണ്.
കുട്ടികൾക്ക് വിറയലിനേക്കാൾ പേശികളുടെ ബലഹീനത, വിയർപ്പിനെക്കാളും കണ്ണുനീരിനെക്കാളും അമിതമായ ഉമിനീർ; ഉറക്കം അല്ലെങ്കിൽ കോമ എന്നിവ സംഭവിക്കാൻ സാധ്യതയുണ്ട്.
അക്യൂട്ട് എക്സ്പോഷറിന്റെ (തീവ്ര വിഷബാധ) ആവൃത്തി
തീവ്ര വിഷബാധ മിക്കവാറും ചെറുകിട കർഷകരെ ബാധിക്കുന്നു. ഏഷ്യയിലെ കാർഷിക മേഖലകളിലാണ് ഏറ്റവും സാധാരണമായി ഇത് സംഭവിക്കുന്നത്. വിഷബാധയ്ക്ക് കാരണം തൊഴിൽപരമായതോ ആകസ്മികമായതോ ആയ എക്സ്പോഷർ ആകാം. ആഗോളതലത്തിൽ സംഭവിക്കുന്ന ക്ലോർപൈറിഫോസ് വിഷബാധയുടെ കൃത്യമായ എണ്ണം ഇപ്പൊഴും ലഭ്യമല്ല. പ്രതിവർഷം 200,000+ ആത്മഹത്യകളിൽ കീടനാശിനികൾ ഉപയോഗിക്കുന്നു, ഇതിൽ പതിനായിരക്കണക്കിന് പേർ ക്ലോർപൈറിഫോസ് ആണ് ഉപയോഗിക്കുന്നത്. ഏഷ്യയിലെ ഗ്രാമങ്ങളിൽ ഉല്ലിൽ കഴിക്കുന്ന കീടനാശിനികളുടെ മൂന്നിൽ രണ്ട് ഭാഗവും ഓർഗാനോഫോസ്ഫേറ്റുകളാണെന്ന് കരുതപ്പെടുന്നു. സ്വയം ഉപദ്രവിക്കാൻ ഉപയോഗിക്കുന്ന കീടനാശിനികളിൽ ഒന്നാണ് ക്ലോർപൈറിഫോസ്.
യുഎസ് ദേശീയ കീടനാശിനി ഇൻഫർമേഷൻ സെന്ററിൽ റിപ്പോർട്ട് ചെയ്യപ്പെട്ടത് പ്രകാരം യുഎസിൽ, ക്ലോർപൈറിഫോസ് എക്സ്പോഷർ സംഭവങ്ങളുടെ എണ്ണം 2000-ൽ 200-ൽ അധികം ആയിരുന്നത്, ഗാർഹിക ഉപയോഗ നിരോധനത്തിന് ശേഹം 2003-ൽ 50-ൽ താഴെയായി കുറഞ്ഞു.
ചികിത്സ
വിഷബാധ അട്രോപിൻ ഉപയോഗിച്ചും ഒരേസമയം പ്രാലിഡോക്സിം പോലുള്ള ഓക്സിമുകൾ ഉപയോഗിച്ചും ചികിത്സിക്കുന്നു. കീടനാശിനിയുടെ ആഘാതം കുറയ്ക്കുന്ന അസറ്റൈൽകോളിനെ മസ്കറിനിക് റിസപ്റ്ററുകളുമായി ബന്ധിപ്പിക്കുന്നതിൽ നിന്ന് അട്രോപിൻ തടയുന്നു. എന്നിരുന്നാലും, നിക്കോട്ടിനിക് റിസപ്റ്ററുകളിലെ അസറ്റൈൽകോളിനെ അട്രോപിൻ ബാധിക്കില്ല, അതിനാൽ ഇത് ഒരു ഭാഗിക ചികിത്സയാണ്. അസറ്റൈൽകോളിനെസ്റ്ററേസ് വീണ്ടും സജീവമാക്കാൻ ഉദ്ദേശിച്ചുള്ളതാണ് പ്രാലിഡോക്സിം, ഓക്സിം ചികിത്സയുടെ പ്രയോജനം ചോദ്യം ചെയ്യപ്പെടുന്നു. ഒരു റാൻഡമൈസ്ഡ് കൺട്രോൾഡ് ട്രയൽ (RCT) കുറഞ്ഞ ഡോസുകളേക്കാൾ ഉയർന്ന ഡോസിലുള്ള പ്രാലിഡോക്സിമിന്റെ ഉപയോഗത്തെ പിന്തുണച്ചു. ക്ലോർപൈറിഫോസ് രോഗികളിൽ ഉൾപ്പെടെ, സ്വയം വിഷം കഴിച്ച രോഗികളെ ചികിത്സിക്കുന്നതുമായി ബന്ധപ്പെട്ട, ഒരു റാൻഡമൈസ്ഡ് കൺട്രോൾഡ് ട്രയൽ പ്രാലിഡോക്സിമിന്റെ ഒരു ഗുണവും കണ്ടെത്തിയില്ല.
വിനോദസഞ്ചാരികളുടെ മരണങ്ങൾ
2011-ൽ തായ്‌ലൻഡിലെ ചിയാങ് മായിൽ  മയോകാർഡിറ്റിസ് ബാധിച്ച് മരിച്ച നിരവധി വിനോദസഞ്ചാരികളുടെ മരണത്തിന് കാരണമായി ന്യൂസിലൻഡ് ശാസ്ത്രജ്ഞർ ക്ലോർപൈറിഫോസ് വിഷബാധയെ വിശേഷിപ്പിച്ചു. എന്നാൽ തായ് അന്വേഷകർ ഈ വിഷയത്തിൽ ഒരു നിഗമനത്തിലെത്തിയില്ല, അവർ ക്ലോർപൈറിഫോസ് ഇതിന് ഉത്തരവാദിയല്ലെന്നും മരണങ്ങളുമായി അതിന് ബന്ധമില്ലെന്നും വാദിക്കുന്നു.
വളർച്ച
എപ്പിഡെമിയോളജിക്കൽ, പരീക്ഷണാത്മക മൃഗ പഠനങ്ങൾ സൂചിപ്പിക്കുന്നത് കുറഞ്ഞ ഡോസ് എക്സ്പോഷറിൽ നിന്നുള്ള പ്രത്യാഘാതങ്ങൾക്ക് ശിശുക്കളും കുട്ടികളും മുതിർന്നവരേക്കാൾ കൂടുതൽ സാധ്യതയുള്ളവരാണെന്നാണ്. മസ്തിഷ്കത്തിലെ വൈജ്ഞാനിക പ്രവർത്തനങ്ങളെ ക്ലോർപൈറിഫോസ് പ്രതികൂലമായി ബാധിക്കുമെന്ന് പറയുന്നു. ക്ലോർപൈറിഫോസും അതിന്റെ മെറ്റബോളിറ്റുകളും നിർവീര്യമാക്കാനുള്ള കഴിവ് ശിശുക്കൾക്ക് കുറവാണ്. അവയവങ്ങളുടെ പക്വത കാരണം ഈ സംയുക്തങ്ങളുടെ രാസവിനിമയത്തിൽ കൗമാരക്കാർ മുതിർന്നവരിൽ നിന്ന് വ്യത്യസ്തരാണെന്ന് അഭിപ്രായപ്പെടുന്നു. മൃഗങ്ങളുടെ പരീക്ഷണങ്ങളിൽ നിരീക്ഷിച്ചതുപോലെ, ഇത് നാഡീവ്യവസ്ഥയുടെ വികസന പ്രക്രിയകളിൽ തടസ്സമുണ്ടാക്കുന്നു. മസ്തിഷ്കത്തിന്റെ വികാസത്തെ സഹായിക്കുന്ന അവശ്യ ജീനുകളുടെ പ്രകടനത്തെ ക്ലോർപൈറിഫോസ് മാറ്റുന്നുവെന്ന് കാണിക്കുന്ന നിരവധി പഠനങ്ങൾ മൃഗങ്ങളിൽ നിരീക്ഷിക്കപ്പെട്ടിട്ടുണ്ട്.
മൃഗ പരീക്ഷണങ്ങൾ : എലികളിൽ നടത്തിയ പരീക്ഷണങ്ങളിൽ, ക്ലോർപൈറിഫോസിൻറെ ആദ്യകാല, ഹ്രസ്വകാല ലോ-ഡോസ് എക്സ്പോഷർ ശാശ്വത നാഡീസംബന്ധമായ മാറ്റങ്ങൾക്ക് കാരണമായതായും, മോട്ടോർ കഴിവുകളേക്കാൾ അവ ഇമോശണൽ പ്രോസസ്സിംഗിലും അറിവിലും വലിയ സ്വാധീനം ചെലുത്തിയതായും കണ്ടെത്തി. അത്തരം എലികൾ വിഷാദരോഗവും ഉത്കണ്ഠ കുറവുമുള്ള പെരുമാറ്റം പ്രകടിപ്പിക്കുന്നു. എലികളിൽ, തലച്ചോറിലെ ലൈംഗിക വ്യത്യാസങ്ങൾ വികസിക്കുന്ന കാലഘട്ടത്തിൽ ഇത് ഏറ്റവും കൂടിയ ന്യൂറോടോക്സിക് ഇഫക്റ്റുകൾ ഉണ്ടാക്കുന്നു. എക്സ്പോഷർ സാധാരണ ലിംഗ വ്യത്യാസങ്ങൾ കുറയ്ക്കുന്നതിലേക്കോ വിപരീതമാക്കുന്നതിലേക്കോ നയിക്കുന്നു. എലിയുടെ ജീവിതത്തിന്റെ തുടക്കത്തിലോ മുതിർന്നവരിലോ കുറഞ്ഞ അളവിൽ ക്ലോർപൈറിഫോസ് എക്സ്പോഷർ ചെയ്യുന്നത് അവയുടെ മെറ്റബോളിസത്തെയും ശരീരഭാരത്തെയും ബാധിക്കുന്നു. ഈ എലികൾ വർദ്ധിച്ച ശരീരഭാരവും കരൾ പ്രവർത്തനത്തിലെ മാറ്റങ്ങളും പ്രീ ഡയബറ്റിസിന് സമാനമായ രാസ സൂചകങ്ങളും കാണിക്കുന്നു, ഇത് സൈക്ലിക് എഎംപി സിസ്റ്റത്തിലെ മാറ്റങ്ങളുമായി ബന്ധപ്പെട്ടിരിക്കുന്നു. സീബ്രാ മത്സ്യങ്ങലിലെ പരീക്ഷണങ്ങൾ അതിജീവനത്തിനും പ്രത്യുൽപാദന പ്രക്രിയകൾക്കും മോട്ടോർ പ്രവർത്തനത്തിനും കാര്യമായ ദോഷങ്ങൾ കാണിച്ചു. വ്യത്യസ്ത ഡോസുകൾ നൽകി 90 ദിവസത്തിന് ശേഷം ഭ്രൂണങ്ങളുടെ മരണനിരക്ക് 30%-100% ആയി. ഭ്രൂണങ്ങളിൽ മൈറ്റോസിസ് കുറയുന്നതായും അതിന്റെ ഫലമായി മരണനിരക്ക് അല്ലെങ്കിൽ വൈകല്യങ്ങൾ ഉണ്ടാവുന്നതയും കാണിക്കുന്നു. സാധാരണയായി ഉപയോഗിക്കുന്ന മറ്റൊരു ഓർഗാനോഫോസ്ഫേറ്റ് കീടനാശിനിയായ ഡയസിനോണിനേക്കാൾ ക്ലോർപൈറിഫോസിന് ഭ്രൂണങ്ങലെ കൂടുതൽ ബാധിച്ച് ഗുരുതരമായ രൂപ വൈകല്യങ്ങളും മരണനിരക്കും ഉണ്ടാക്കുന്നുവെന്ന് ഇതേ പഠനം കാണിച്ചു.
പ്രായപൂർത്തിയായവർ
അക്യൂട്ട് എക്സ്പോഷർ അല്ലെങ്കിൽ ആവർത്തിച്ചുള്ള ലോ-ഡോസ് എക്സ്പോഷർ എന്നിവയ്ക്ക് ശേഷം മുതിർന്നവർക്ക് നീണ്ടുനിൽക്കുന്ന ആരോഗ്യപ്രശ്നങ്ങൾ ഉണ്ടായേക്കാം. കർഷകത്തൊഴിലാളികൾക്കിടയിൽ, ക്ലോർപൈറിഫോസ് ശ്വാസനാളത്തിന്റെ തടസ്സം ഉണ്ടാക്കുന്നത് കാരണം ശ്വാസോച്ഛ്വാസം ചെയ്യുമ്പോൾ വിസിൽ പോലെ ശബ്ദം ഉണ്ടാകാനുള്ള സാധ്യത ചെറുതായി വർദ്ധിപ്പിക്കുന്നു.
പഠിച്ച 50 ഫാം കീടനാശിനികളിൽ, ക്ലോർപൈറിഫോസ് ശ്വാസകോശ അർബുദ സാധ്യതയുമായി ബന്ധപ്പെട്ടിരിക്കുന്നു..
ക്ലോർപൈറിഫോസ് മീഥൈൽ
ഡൗ കെമിക്കൽ കമ്പനി 1966-ൽ കുറഞ്ഞ അക്യൂട്ട് ടോക്സിസിറ്റി (WHO ക്ലാസ് III) ഉല്ല ക്ലോർപൈറിഫോസ് മെഥൈൽ വികസിപ്പിച്ചെടുത്തു, എന്നാൽ ഇത് ഇപ്പോൾ വാണിജ്യ ഉപയോഗത്തിലില്ല. തന്മാത്ര ക്ലോർപൈറിഫോസ് ഈഥൈലിന് സമാനമാണ്, എന്നാൽ O,O ഡൈമെഥൈൽ ചെയിൻ ആണ്.ഇതിൻറെ നിർദ്ദിഷ്ട ആപ്ലിക്കേഷനുകളിൽ വെക്റ്റർ നിയന്ത്രണം ഉൾപ്പെടുന്നു.
മനുഷ്യ എക്സ്പോഷർ
കർഷകത്തൊഴിലാളികളുടെ കുട്ടികളിൽ ക്ലോർപൈറിഫോസ് സമ്പർക്കം വരാനുല്ല സാധ്യത കൂടുതലാണ്. വാഷിംഗ്ടൺ സ്റ്റേറ്റിലെ ഒരു കാർഷിക സമൂഹത്തിൽ നടത്തിയ ഒരു പഠനം കാണിക്കുന്നത് കൃഷിയിടങ്ങളോട് അടുത്ത് താമസിക്കുന്ന കുട്ടികളുടെ ശരീരത്തിൽ പൊടിയിൽ നിന്ന് ഉയർന്ന അളവിൽ ക്ലോർപൈറിഫോസ് എത്തുന്നുവെന്നാണ്. ക്ലോർപൈറിഫോസ് വർക്ക് ബൂട്ടുകളിലും കുട്ടികളുടെ കൈകളിലും കണ്ടെത്തി, ഇത് കാർഷിക കുടുംബങ്ങൾ അവരുടെ ജോലിയിൽ നിന്ന് ഈ ക്ലോർപൈറിഫോസ് വീട്ടിലേക്ക് എത്തിക്കുന്നുവെന്ന് കാണിക്കുന്നു. നഗരങ്ങളിലെയും നഗരപ്രാന്തങ്ങളിലെയും കുട്ടികൾക്ക് അവരുടെ ക്ലോർപൈറിഫോസ് എക്സ്പോഷറിന്റെ ഭൂരിഭാഗവും പഴങ്ങളിൽ നിന്നും പച്ചക്കറികളിൽ നിന്നും ലഭിക്കുന്നു. കുട്ടികളുടെ എക്സ്പോഷർ സംബന്ധിച്ച് നോർത്ത് കരോലിനയിൽ നടത്തിയ ഒരു പഠനത്തിൽ, അവരുടെ വീടുകളിലെയും ഡേകെയറുകളിലെയും 50% ഭക്ഷണം, പൊടി, വായു സാമ്പിളുകൾ എന്നിവയിൽ ക്ലോർപൈറിഫോസ് കണ്ടെത്തിയതായി കാണിച്ചു, എക്സ്പോഷറിന്റെ പ്രധാന മാർഗ്ഗം കഴിക്കുന്നതിലൂടെയാണ്. കീടനാശിനികൾ പ്രയോഗിക്കുന്നവർ, കൃഷിയിടങ്ങളിൽ ജോലി ചെയ്യുന്നവർ, അല്ലെങ്കിൽ കാർഷിക സമൂഹങ്ങളിൽ താമസിക്കുന്നവർ തുടങ്ങിയ ക്ലോർപൈറിഫോസുമായി കൂടുതൽ സമ്പർക്കം പുലർത്തുന്ന മറ്റ് ചില ജനവിഭാഗങ്ങലുടെ മൂത്രത്തിലൂടെയുല്ല TCPy പുറന്തള്ളൽ സാധരണക്കാരുടെ ലെവലുകളേക്കാൾ 5-10 മടങ്ങ് കൂടുതലാണ് എന്ന് കണ്ടെത്തി.
കാലിഫോർണിയ എയർ റിസോഴ്‌സ് ബോർഡ് (CARB) നടത്തിയ എയർ മോണിറ്ററിംഗ് പഠനങ്ങൾ കാലിഫോർണിയ കമ്മ്യൂണിറ്റികളുടെ അന്തരീക്ഷത്തിൽ ക്ലോർപൈറിഫോസ് രേഖപ്പെടുത്തിയിരുന്നു. ഉയർന്ന ക്ലോർപൈറിഫോസ് ഉപയോഗിക്കുന്ന പ്രദേശങ്ങളിൽ താമസിക്കുന്ന കുട്ടികൾ പലപ്പോഴും ഇപിഎ ഡോസേജുകൾ കവിയുന്ന അളവുകൾക്ക് വിധേയമാകുമെന്ന് വിശകലനങ്ങൾ സൂചിപ്പിക്കുന്നു. പാസീവ് എയർ സാമ്പിളുകൾ ഉപയോഗിച്ച് വാഷിംഗ്ടൺ സ്റ്റേറ്റിൽ നടത്തിയ ഒരു പഠനത്തിൽ, ഫലവൃക്ഷങ്ങളുടെ വയലിൽ നിന്ന് 250 മീറ്ററിൽ താഴെ താമസിക്കുന്ന വീടുകളിൽ കൂടുതൽ അകലെയുള്ള വീടുകളേക്കാൾ ഉയർന്ന അളവിൽ ക്ലോർപൈറിഫോസ് സാന്ദ്രത ഉണ്ടെന്ന് കാണിച്ചു. 2006-ൽ വാഷിംഗ്ടണിലും കാലിഫോർണിയയിലെ ലിൻഡ്സെയിലും, താരതമ്യപ്പെടുത്താവുന്ന ഫലങ്ങളോടെ എയർ സാമ്പിളുകൾ നിരീക്ഷിച്ചു. ഈ പഠനങ്ങളിൽ രേഖപ്പെടുത്തിയിരിക്കുന്ന വായുവിന്റെ അളവ് കാര്യമായ എക്സ്പോഷറോ പ്രതികൂല ഫലങ്ങളോ ഉണ്ടാക്കാൻ പര്യാപ്തമല്ലെന്ന് കർഷകരും കീടനാശിനി വ്യവസായ ഗ്രൂപ്പുകളും വാദിച്ചു. ലിൻഡ്‌സെയിൽ നടത്തിയ ഒരു ഫോളോ-അപ്പ് ബയോ മോണിറ്ററിംഗ് പഠനവും അവിടെ സാധാരണയിൽ കവിഞ്ഞ ക്ലോർപൈറിഫോസിന്റെ അളവ് കാണിക്കുന്നതായി കാണിച്ചു.
ജലജീവികൾ
ശുദ്ധജല ജലജീവികളിൽ, രൂക്ഷമായ എക്സ്പോഷറിനോട് ക്രസ്റ്റേഷ്യനുകളും പ്രാണികളും മത്സ്യങ്ങളേക്കാൾ കൂടുതൽ സെൻസിറ്റീവ് ആണെന്ന് കാണിക്കുന്നു. ജലജീവികളായ പ്രാണികളും മൃഗങ്ങളും ക്ലോർപൈറിഫോസ് ഭക്ഷണത്തിലൂടെയോ അവശിഷ്ടങ്ങളുടെ സമ്പർക്കത്തിലൂടെയോ കഴിക്കുന്നതിനുപകരം വെള്ളത്തിൽ നിന്ന് നേരിട്ട് ആഗിരണം ചെയ്യുന്നതായും കാണിക്കുന്നു.
നദികളിലേക്ക് പുറന്തള്ളുന്ന സാന്ദ്രീകൃത ക്ലോർപൈറിഫോസ് പ്രാണികളെയും ചെമ്മീനിനെയും മത്സ്യങ്ങളെയും നശിപ്പിച്ചതായി കണ്ടെത്തിയിട്ടുണ്ട്. ബ്രിട്ടനിൽ, റോഡിംഗ് (1985), ഔസ് (2001), വെയ് (2002 & 2003), കെന്നറ്റ് (2013) എന്നീ നദികൾ സാന്ദ്രീകൃത ക്ലോർപൈറിഫോസിന്റെ ചെറിയ റിലീസുകളുടെ ഫലമായി പ്രാണികളും ചെമ്മീനുകളും മത്സ്യങ്ങളും കൊല്ലപ്പെട്ടിട്ടുണ്ട്.
തേനീച്ചകൾ
ക്ലോർപൈറിഫോസിന്റെ രൂക്ഷമായ എക്സ്പോഷർ (വായിലൂടെ എൽഡി50 360ng/bee, കോൺടാക്റ്റ് LD50 70 ng/bee) തേനീച്ചകൾക്ക് നാശം ഉണ്ടാക്കും. അതുകൊണ്ട് വാഷിംഗ്ടൺ സ്റ്റേറ്റിനായുള്ള മാർഗ്ഗനിർദ്ദേശങ്ങൾ, ഫലവൃക്ഷങ്ങൾ പോലുള്ള പൂച്ചെടികളിൽ പൂവിടുമ്പോൾ 4-6 ദിവസത്തിനുള്ളിൽ ക്ലോർപൈറിഫോസ് ഉൽപ്പന്നങ്ങൾ പ്രയോഗിക്കരുതെന്ന് നിർദ്ദേശിക്കുന്നു.
ഇന്ത്യ
എഫ്എസ്എസ്എഐ (ഫുഡ് സേഫ്റ്റി ആൻറ് സ്റ്റാൻഡേർഡ് അതോറിറ്റി ഓഫ് ഇന്ത്യ) ക്ലോർപൈറിഫോസിന് നിലവിൽ പരിധി നിശ്ചയിച്ചിട്ടില്ല. ക്ലോർപൈറിഫോസ് വിൽപന അനുവദിക്കുന്നതിനായി ഇന്ത്യൻ ഉദ്യോഗസ്ഥർക്ക് കൈക്കൂലി നൽകിയതിന് 2007-ൽ ഡൗ കുറ്റക്കാരനാണെന്ന് ഇന്ത്യയുടെ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ കണ്ടെത്തിയതിനെത്തുടർന്ന് 2010-ൽ ഇന്ത്യ ഡൗവിനെ വാണിജ്യ പ്രവർത്തനങ്ങളിൽ നിന്ന് 5 വർഷത്തേക്ക് വിലക്കിയിരുന്നു. 2020ൽ ക്ലോർപൈറിഫോസ് ഉൾപ്പടെ 27 കീടനാശിനികൾ നിരോധിക്കാൻ തീരുമാനിച്ച് കേന്ദ്ര സർക്കാർ കരട് ഉത്തരവ് ഇറക്കിയിരുന്നു.
സിംഗപ്പൂർ
2009 ലെ കണക്കനുസരിച്ച് സിംഗപ്പൂരിൽ ചിതൽ നിയന്ത്രണത്തിൽ ക്ലോർപൈറിഫോസ് ഉപയോഗിക്കുന്നത് നിയന്ത്രിച്ചിട്ടുണ്ട്.
ദക്ഷിണാഫ്രിക്ക
2010 മുതൽ ഇത് സൗത്ത് ആഫ്രിക്കയിൽ പാർപ്പിട ഉപയോഗത്തിൽ നിന്ന് നിരോധിച്ചിരുന്നു.
യുകെ
തൈകൾ നനയ്ക്കുന്നതിനുള്ള പരിമിതമായ ഉപയോഗത്തിന് പുറമെയുല്ല മറ്റ് ഉപയോഗങ്ങൽ 2016-ൽ യുണൈറ്റഡ് കിംഗ്ഡത്തിൽ നിരോധിച്ചു.
സ്വീഡൻ
സ്വീഡനിൽ കാർഷിക ഉപയോഗത്തിന് ക്ലോർപൈറിഫോസ് ഇതുവരെയും അംഗീകരിച്ചിട്ടില്ല.
ഓസ്ട്രേലിയ
ഓസ്‌ട്രേലിയൻ പെസ്റ്റിസൈട്സ് വെറ്ററിനറി മെഡിസിൻ അതോറിറ്റിയുടെ ക്ലോർപൈറിഫോസ് കെമിക്കൽ അവലോകനം പുരോഗമിക്കുകയാണ്.
ഡെൻമാർക്ക്
ഹരിതഗൃഹങ്ങളിൽ വളരുന്ന അലങ്കാര സസ്യങ്ങൾ ഒഴികെ മറ്റൊരിടത്തും ക്ലോർപൈറിഫോസ് ഉപയോഗിക്കുന്നത് ഡെന്മാർക്കിൽ  അംഗീകരിച്ചിട്ടില്ല. ഈ ഉപയോഗവും 2012 ൽ നിരോധിച്ചു.
യൂറോപ്യന് യൂണിയന്
2008-ൽ വിൽപന നിരോധിക്കുന്നതുവരെ യൂറോപ്പിലെ വീടുകളിലെയും വാണിജ്യ കെട്ടിടങ്ങളിലെയും പ്രാണികളുടെ ആക്രമണം നിയന്ത്രിക്കാൻ ക്ലോർപൈറിഫോസ് ഉപയോഗിച്ചിരുന്നു.
2020 ജനുവരി 31ന് ശേഷം ക്ലോർപൈറിഫോസിന്റെ വിൽപ്പന അനുവദിക്കില്ലെന്ന് 2019 ഡിസംബർ 6-ന് യൂറോപ്യൻ യൂണിയൻ (ഇയു) പ്രഖ്യാപിച്ചു. മനുഷ്യന്റെ ആരോഗ്യത്തിന് ബാധകമായ അംഗീകാര മാനദണ്ഡങ്ങൾ ക്ലോർപൈറിഫോസ് പാലിക്കുന്നില്ലെന്ന് നിഗമനം ചെയ്തുകൊണ്ട് യൂറോപ്യൻ ഫുഡ് സേഫ്റ്റി അതോറിറ്റി 2019 ജൂലൈയിൽ ഒരു പ്രസ്താവന പുറത്തിറക്കി. എലികളിലെ പ്രത്യുത്പാദന വിഷാംശത്തിന് തെളിവുകളൊന്നുമില്ലെന്നും എന്നാൽ ക്ലോർപൈറിഫോസ് ജനിതക വിഷബാധയുണ്ടാക്കുമെന്നും അവർ നിഗമനം ചെയ്തു. ക്ലോർപൈറിഫോസ് വ്യക്തമായും ശക്തമായ അസറ്റൈൽകോളിനെസ്‌റ്ററേസ് ഇൻഹിബിറ്ററാണെന്നും, അത് കഴിക്കുന്നതിലൂടെയും ശ്വസനത്തിലൂടെയും ചർമ്മത്തിലൂടെയും ആഗിരണം ചെയ്യപ്പെടുമെന്നും എപ്പിഡെമിയോളജിക്കൽ തെളിവുകൾ ഇത് മനുഷ്യവികസന ന്യൂറോടോക്സിനാണെന്ന അനുമാനത്തെ പിന്തുണയ്ക്കുന്നു, പ്രസവത്തിനു മുമ്പുള്ള എക്സ്പോഷർ വൈജ്ഞാനിക പെരുമാറ്റ വൈകല്യങ്ങളും ഉണ്ടാക്കും എന്നും അവർ നിഗമനം ചെയ്തു.
തായ്ലൻഡ്
തായ് നിയമപ്രകാരം ക്ലോർപൈറിഫോസ് 2020 ജൂൺ 1 മുതൽ നിരോധിച്ചു. കർഷകർക്ക് അവരുടെ സ്റ്റോക്ക് നശിപ്പിക്കാൻ 270 ദിവസത്തെ സമയം അനുവദിച്ചു, അതല്ലാതെ നശിപ്പിക്കാനായി രാസവസ്തുക്കൾ തിരികെ നൽകാൻ കർഷകർക്ക് 90 ദിവസത്തെ സമയപരിധിയും നൽകി. സമയപരിധിക്ക് ശേഷം, അനധികൃത കാർഷിക രാസവസ്തുക്കൾ കൈവശം വയ്ക്കുന്ന ഏതൊരു വ്യക്തിക്കും ഒരു ദശലക്ഷം ബാറ്റ് പിഴയോ 10 വർഷം തടവോ അല്ലെങ്കിൽ രണ്ടും കൂടിയോ ലഭിക്കും.
നിർമ്മാണം
ക്ലോർപൈറിഫോസ് 3- മെഥൈൽപിരിഡിനിൽ നിന്നുള്ള മൾട്ടിസ്റ്റെപ്പ് സിന്തസിസ് വഴിയാണ് ഉത്പാദിപ്പിക്കുന്നത്.
പുറം കണ്ണികൾ
വർഗ്ഗം:ഈതൈൽ എസ്റ്ററുകൾ വർഗ്ഗം:ഓർഗാനോഫോസ്ഫേറ്റ് കീടനാശിനികൾ
അൽ ജൗഫ് പ്രവിശ്യ
സൗദി അറേബ്യയുടെ വടക്കുഭാഗത്ത് ജോർദാൻ അതിർത്തിയിൽ സ്ഥിതി ചെയ്യുന്ന പ്രവിശ്യയാണ് അൽ ജൗഫ് (الجوف Al Ǧauf ). ഫഹദ് ബിൻ ബന്ദർ രാജകുമാരൻ ആണ് ഇപ്പോൾ പ്രവിശ്യയുടെ ഗവർണർ. സകാകയാണ് അൽ ജൗഫ് പ്രവിശ്യയുടെ ഭരണസിരാകേന്ദ്രം.
ഭോഒപ്രക്രുതികൊന്ദ വളരെ മനോഹരമായ ഷ്ടലമാണ് അല്ജൌഫ്. കൃഷിഭൂമികൾ ധാരാളമുണ്ട്. സവാള, കിഴങ്ങ്, തണ്ണിമത്തൻ, ഓറഞ്ച്, മുന്തിരി തുടങ്ങി അനേകം പച്ചക്കറികളും പഴവർഗ്ഗങ്ങളും ഇവിടെ കൃഷി ചെയ്യുന്നു. ശുദ്ധമായ വെള്ളം ലഭിക്കുന്നു. ശൈത്യകാലത്ത് മൈനസ് ഡിഗ്രി വരെ തണുപ്പ് അനുഭവപ്പെടാറുണ്ട്. മലയാളികൾ ധാരാളം ഉള്ള സ്ഥലമാണ്‌, മറ്റു രാജ്യക്കാരും കുറവല്ല.
ധോമ, സുവൈർ തബർജൽ തുടങ്ങി സ്ഥലങ്ങൾ അല്ജൌഫ് പ്രവിശ്യയിൽ ഉൾപ്പെടുന്നു.
അവലംബം
വർഗ്ഗം:സൗദി അറേബ്യയിലെ പ്രവിശ്യകൾ
ചതുരാനൻ മിശ്ര
ചതുരാനൻ മിശ്ര (7 ഏപ്രിൽ 1925 – 2 ജൂലൈ 2011) ഒരു ഇന്ത്യൻ രാഷ്ട്രീയനേതാവും ട്രേഡ് യൂണിയൻ പ്രവർത്തകനുമായിരുന്നു. മധുബനി ജില്ലയിലെ നഹാറിൽ ജനിച്ച മിശ്ര, ബിഹാറിലെ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ പ്രധാന നേതാവായിരുന്നു, കൂടാതെ യുണൈറ്റഡ് ഫ്രണ്ട് സർക്കാരിൽ ഇന്ത്യയുടെ കൃഷി മന്ത്രിയായി സേവനമനുഷ്ഠിച്ചു.
ക്വിറ്റ് ഇന്ത്യ പ്രസ്ഥാനം
1942ലെ ക്വിറ്റ് ഇന്ത്യാ സമരത്തിൽ മിശ്ര പങ്കെടുത്തിരുന്നു. അദ്ദേഹത്തിന്റെ സ്വാതന്ത്ര്യപ്രവർത്തനം കാരണം, അദ്ദേഹത്തിന് കുറച്ചുകാലം നേപ്പാളിൽ നാടുകടത്തൽ അനുഭവിക്കേണ്ടി വന്നു. ഇന്ത്യയിൽ തിരിച്ചെത്തിയ അദ്ദേഹത്തെ ദർഭംഗ ജയിലിൽ അടച്ചു.
1962–1980
1962ലെ ബിഹാർ നിയമസഭാ തിരഞ്ഞെടുപ്പിൽ ഗിരിദിഹ് സീറ്റിൽ മത്സരിച്ച അദ്ദേഹം 6,379 വോട്ടുകൾ നേടി രണ്ടാം സ്ഥാനത്തെത്തി.
1964 ൽ മിശ്ര കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ നാഷണൽ കൗൺസിലിൽ ചേർന്നു. അഖിലേന്ത്യാ ട്രേഡ് യൂണിയൻ കോൺഗ്രസിന്റെ ബീഹാർ സംസ്ഥാന കമ്മിറ്റിയുടെ പ്രസിഡന്റായി.
1969 നും 1980 നും ഇടയിൽ അദ്ദേഹം ഗിരിദിഹ് സീറ്റിനെ പ്രതിനിധീകരിച്ച് ബിഹാറിലെ ലെജിസ്ലേറ്റീവ് അസംബ്ലിയിൽ അംഗമായിരുന്നു. പത്തുവർഷത്തോളം സി.പി.ഐ ഘടകത്തെ നിയമസഭയിൽ നയിച്ചു. ഈ കാലയളവിൽ അദ്ദേഹത്തെ 'ബീഹാറിലെ സിപിഐയുടെ നട്ടെല്ല്' എന്നാണ് വിശേഷിപ്പിച്ചത്. മിശ്രയുടെ തട്ടകമായ മധുബനിക്ക് ' ലെനിൻഗ്രാഡ് ഓഫ് ബീഹാർ' എന്ന വിളിപ്പേര് ലഭിച്ചു. വേൾഡ് മൈനേഴ്സ് അസോസിയേഷന്റെ പ്രസിഡന്റായും മിശ്ര പ്രവർത്തിച്ചിട്ടുണ്ട്.
1977 ലെ ലോക്‌സഭാ തെരഞ്ഞെടുപ്പിൽ ഹസാരിബാഗ് മണ്ഡലത്തിലാണ് മിശ്ര മത്സരിച്ചത്. 35,809 വോട്ടുകൾ (12.45%) നേടി മൂന്നാം സ്ഥാനത്തെത്തി.
1981ലെ തിരഞ്ഞെടുപ്പ്
1981-ലെ ഉപതെരഞ്ഞെടുപ്പിൽ കോൺഗ്രസ് (ഐ) -ലെ ഊർമ്മിളാ ദേവിയോട് അദ്ദേഹം പരാജയപ്പെട്ടു (1980-ലെ തിരഞ്ഞെടുപ്പ് കോൺഗ്രസ് (ഐ) സ്ഥാനാർത്ഥി രൺധീർ പ്രസാദിന്റെ മരണത്തെത്തുടർന്ന് താൽക്കാലികമായി നിർത്തിവച്ചിരുന്നു, ഊർമ്മിളാ ദേവിയുടെ ഭർത്താവ്). മിശ്രയുടെ സ്ഥാനാർത്ഥിത്വത്തെ സിപിഐഎം, ആർഎസ്പി, ലോക്ദൾ എന്നിവ പിന്തുണച്ചിരുന്നു.
1980-കൾ
1980-കളിൽ മിശ്ര ഓൾ ഇന്ത്യ ട്രേഡ് യൂണിയൻ കോൺഗ്രസിന്റെ പ്രസിഡന്റായി. 1984-ൽ അദ്ദേഹം രാജ്യസഭയിലേക്ക് തിരഞ്ഞെടുക്കപ്പെട്ടു.
1989 ഏപ്രിലിൽ അദ്ദേഹത്തെ സിപിഐ പാർട്ടി സെക്രട്ടേറിയറ്റിൽ ഉൾപ്പെടുത്തി.
1990ൽ വീണ്ടും രാജ്യസഭയിലേക്ക് തിരഞ്ഞെടുക്കപ്പെട്ടു.
കേന്ദ്രമന്ത്രി
1998-ൽ സി.പി.ഐ സെക്രട്ടേറിയറ്റിൽ നിന്ന് മിശ്രയെ ഒഴിവാക്കി. ഔദ്യോഗികമായി ആരോഗ്യപരമായ ഘടകങ്ങളാണ് അദ്ദേഹത്തെ ഒഴിവാക്കിയതിന് പിന്നിലെ ന്യായമെന്ന് അവകാശപ്പെട്ടിരുന്നു, എന്നാൽ ബീഹാറിൽ രാഷ്ട്രപതി ഭരണം ഏർപ്പെടുത്തുന്നതിനെ എതിർക്കുന്ന പാർട്ടിയുടെ നിലപാടിനെ മിശ്ര എതിർത്തതാണ് ഈ നീക്കത്തിന് പ്രേരണയായതെന്ന് പത്രങ്ങൾ അനുമാനിച്ചു.
86 ആം വയസ്സിൽ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ വെച്ചായിരുന്നു മിശ്ര മരിച്ചത്.
ബാഹ്യ ലിങ്കുകൾ
വർഗ്ഗം:ബീഹാറിൽ നിന്നും ലോക്സഭയിൽ അംഗമായവർ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:ബീഹാറിൽ നിന്നും രാജ്യസഭയിൽ അംഗമായവർ വർഗ്ഗം:കേന്ദ്ര കാബിനറ്റ് മന്ത്രിമാർ വർഗ്ഗം:ബീഹാറിൽ നിന്നുമുള്ള സി.പി.ഐ. പ്രവർത്തകർ വർഗ്ഗം:2011-ൽ മരിച്ചവർ വർഗ്ഗം:1925-ൽ ജനിച്ചവർ
പോൾ കോൺഫീൽഡ് (നാടകകൃത്ത്)
പോൾ കോൺഫീൽഡ് (11 ഡിസംബർ 1889 - 25 ഏപ്രിൽ 1942) ചെക്ക്-ജനിച്ച ജർമ്മൻ ഭാഷയിലെ ഒരു ജൂത എഴുത്തുകാരൻ ആയിരുന്നു. അദ്ദേഹത്തിന്റെ നാടകവേദിയിലെ ആവിഷ്കാരചിന്തകളും പണ്ഡിതകഥകളും സമകാലീന ബുദ്ധിജീവി പ്രഭാഷണങ്ങളെ സ്വാധീനിക്കുന്നതിനായി സവിശേഷമായ ഒരു നിഘണ്ടു ഉണ്ടാക്കി.
ഒന്നാം ലോകമഹായുദ്ധത്തിനു മുമ്പും ശേഷവും ഉള്ള എഴുത്ത് ജീവിതം
പോൾ കോൺഫീൽഡിന്റെ ജന്മദേശമായ പ്രാഗ് ബൊഹീമിയയുടെ തലസ്ഥാനമെന്ന നിലയിൽ അക്കാലത്ത്, ആസ്ട്രോ-ഹംഗേറിയൻ സാമ്രാജ്യത്തിന്റെ ഭാഗമായ ഒരു സംസ്കാരത്തിന്റെയും പഠനത്തിന്റെയും ഒരു പ്രധാന കേന്ദ്രമായിരുന്നു.1913-ൽ, 23-ആമത്തെ വയസ്സിൽ അദ്ദേഹം തന്റെ തത്ത്വചിന്തയെ വ്യാഖ്യാനിക്കുന്ന Der beseelte und der psychologische Mensch [The Spiritual and the Psychological Person, also translated as The Inspired and the Psychological Being] എന്ന ഒരു പ്രബന്ധം അവതരിപ്പിച്ചു. തന്റെ ഏറ്റവും പ്രശസ്തമായ നാടകത്തിന്റെ ആദ്യ കരട് Die Verführung [The Seduction] എഴുതി, ചെറുപ്പക്കാരായ സുഹൃത്തുക്കളും സഹകാരിയുമായിരുന്ന ഈ കാലഘട്ടത്തിലെ ഏറ്റവും പ്രസിദ്ധരായ ഓസ്കർ ബൂം, മാക്സ് ബ്രോഡ്, റുഡോൾഫ് ഫ്യൂച്ച്സ്, വില്ലി ഹാസ്, ഫ്രാൻസ് ജാവോവിറ്റ്സ്, ഫ്രാൻസ് കഫ്ക, എഗൺ എർവിൻ കിഷ്, ഓട്ടോ പിക്, ഹെർമൻ ഉൻഗർ, ജോഹാനസ് ഉർസിദിൾ, ഫ്രാൻസ് വെർഫെൽ തുടങ്ങിയവരുടെ ജർമ്മൻ ഭാഷയിലുള്ള ജൂത ലത്തീൻ സാഹിത്യങ്ങൾ ഉൾപ്പെട്ടിരുന്നു.
ബാഹ്യ ലിങ്കുകൾ
വർഗ്ഗം:ഓസ്ട്രിയൻ പുരുഷ എഴുത്തുകാർ വർഗ്ഗം:ജൂത നോവലിസ്റ്റുകൾ വർഗ്ഗം:1942-ൽ മരിച്ചവർ വർഗ്ഗം:ഇരുപതാം നൂറ്റാണ്ടിലെ ജർമ്മൻ നോവലിസ്റ്റുകൾ വർഗ്ഗം:ഇരുപതാം നൂറ്റാണ്ടിലെ ജർമ്മൻ എഴുത്തുകാർ വർഗ്ഗം:1889-ൽ ജനിച്ചവർ
ജോൺ ഹാലിഡേ ക്രോം
ഒരു സ്കോട്ടിഷ് ശസ്ത്രക്രിയാ വിദഗ്ധനും വൈദ്യശാസ്ത്ര സംബന്ധിയായ എഴുത്തുകാരനുമായിരുന്നു സർ ജോൺ ഹാലിഡേ ക്രോം FRSE PRCPE PRCSE (15 ജനുവരി 1847 - 27 സെപ്റ്റംബർ 1923). എഡിൻബർഗിലെ റോയൽ കോളേജ് ഓഫ് ഫിസിഷ്യൻസിന്റെയും എഡിൻബർഗിലെ റോയൽ കോളേജ് ഓഫ് സർജൻസിന്റെയും പ്രസിഡന്റായി അദ്ദേഹം സേവനമനുഷ്ഠിച്ചു.
ജീവിതം
1847 ജനുവരി 15-ന് തെക്ക്-പടിഞ്ഞാറൻ സ്കോട്ട്ലൻഡിലെ സങ്കുഹാറിലെ മൻസസിൽ ജാനറ്റിന്റെയും (നീ ഹാലിഡേ) യുണൈറ്റഡ് പ്രെസ്ബൈറ്റീരിയൻ ചർച്ചിലെ റവ. ഡേവിഡ് മുറെ ക്രോമിന്റെയും മകനായി അദ്ദേഹം ജനിച്ചു. 1855-ഓടെ കുടുംബം എഡിൻബർഗിലേക്ക് താമസം മാറ്റി. അവിടെ അദ്ദേഹത്തിന്റെ പിതാവ് ലോറിസ്റ്റൺ പ്ലേസ് പള്ളിയിൽ പ്രസംഗിച്ചു. 1860-ൽ, അവർ ടോൾക്രോസ് ജില്ലയിലെ 1 അപ്പർ ഗിൽമോർ പ്ലേസിൽ താമസിച്ചിരുന്നു. എഡിൻബർഗിലെ റോയൽ ഹൈസ്കൂളിൽ ചേർന്ന അദ്ദേഹം എഡിൻബർഗ് സർവകലാശാലയിൽ വൈദ്യശാസ്ത്രം പഠിച്ചു. 1882-ൽ എംഡി ബിരുദം നേടി. ലണ്ടനിലും പാരീസിലും പഠിച്ചു.
കലാപരമായ അംഗീകാരം
റോബർട്ട് ഹെൻറി അലിസൺ റോസ് c.1920 വരച്ച അദ്ദേഹത്തിന്റെ ഛായാചിത്രം എഡിൻബറോയിലെ റോയൽ കോളേജ് ഓഫ് സർജൻസിൽ തൂക്കിയിരിക്കുന്നു.
അവലംബം
വർഗ്ഗം:1847-ൽ ജനിച്ചവർ വർഗ്ഗം:1923-ൽ മരിച്ചവർ
ഓർഫ‌ൻസ് ഓഫ് ദ സ്കൈ
റോബർട്ട് എ. ഹൈൻലൈൻ രചി‌ച്ച ശാസ്ത്ര ഫിക്ഷൻ നോവലാണ് ഓർഫൻ ഓഫ് ദ സ്കൈ. "യൂണിവേഴ്സ്" (അസ്റ്റൗണ്ടിംഗ് സയൻസ് ഫിക്ഷൻ, മേയ് 1941), ഇതിന്റെ രണ്ടാം ഭാഗമായ "കോമൺ സെൻസ്" (അസ്റ്റൗണ്ടിംഗ് സയൻസ് ഫിക്ഷൻ, ഒക്റ്റോബർ 1941) എന്നിങ്ങനെ രണ്ടായാണ് ഈ കൃതി ആദ്യം പ്രസിദ്ധീകരിക്കപ്പെട്ടത്. 1963-ലാണ് ഈ രണ്ട് നോവെല്ലകളും ഒരുമിച്ച് പുസ്തകരൂപത്തിൽ പ്രസിദ്ധീകരിക്കപ്പെട്ടത്. 1951-ൽ "യൂണിവേഴ്സ്" 10¢ വിലയുള്ള ഡെൽ പേപ്പർബാക്ക് കൃതിയായി പ്രസിദ്ധീകരിച്ചിരുന്നു. തലമുറാന്തര ശൂന്യാകാശപേടകം എന്ന പ്രമേയം ചർച്ച ചെയ്യുന്ന ആദ്യ കൃതികളിലൊന്നാണിത്.
കഥാസംഗ്രഹം
"ഫാർ സെന്റോറസ്" എന്ന നക്ഷത്രത്തിലേയ്ക്ക് തിരിക്കുന്ന സിലിണ്ടർ ആകൃതിയുള്ളതും ഭീമാകാരമായതുമായ വാൻഗാർഡ് എന്ന ഒരു തലമുറാന്തര ശൂന്യാകാശ പേടകം ശൂന്യാകാശത്തിലൂടെ നിയന്ത്രണമില്ലാതെ നീ‌ങ്ങുകയാണ്. വളരെപ്പണ്ട് നടന്ന ഒരു കലാപം മിക്ക ഓഫീസർമാരുടെയും മരണത്തിനിടയാക്കിയതാണ് ഇതിനു കാരണം. യാത്രികരിൽ 90% ഈ സംഭവത്തിൽ മരണമടയുന്നു. രക്ഷപ്പെട്ടവരുടെ പിൻതലമുറക്കാർ തങ്ങളുടെ യാത്രയുടെ ലക്ഷ്യമെന്താണെന്നും തങ്ങളുടെ പേടകത്തിന്റെ സ്വഭാവമെന്താണെന്നും കാലക്രമേണ മറന്നുപോവുകയുണ്ടായി. സാങ്കേതിക വിദ്യ സ്വായത്തമല്ലാത്തതും അന്ധവിശ്വാസികളുമായ ആൾക്കാരാണ് ഇപ്പോൾ കപ്പലിലെ യാത്രക്കാർ. "പേടകം" പ്രപഞ്ചമാണെന്നും "പേടകം നീക്കുക" എന്നത് ഒരു വിരോധാ‌ഭാസമാണെന്നും, പേടകത്തിന്റെ "യാത്ര" മതപരമായ ഒരു ബിംബം മാത്രമാണെന്നുമാണ് ഇവർ വിശ്വസിക്കുന്നത്. "ഓഫീസർമാരും" "ശാസ്ത്രജ്ഞന്മാരും" ചേർന്ന ഒരു സംവിധാനമാണ് യാത്രികരെ ഭരിക്കുന്നത്. മിക്ക യാത്രികരും അക്ഷരാഭ്യാസമില്ലാത്ത കർഷകരാണ്. "മ്യൂട്ടികൾ" ("മ്യൂട്ടന്റുകൾ" എന്ന വാക്കിന്റെയോ കലാപകാരികൾ എന്നർത്ഥമുള്ള "മ്യൂട്ടിനീർസ്" എന്ന വാക്കിന്റെയോ ചുരുക്കമായാണ് ഇതുപയോഗിക്കുന്നത്) താമസിക്കുന്ന "ഉയർന്ന ഡെക്കുകളിലേയ്ക്ക്" ഇവർ പോകാറേയില്ല. യാത്രികർക്കിടയിൽ ജനിക്കുന്ന കു‌ഞ്ഞുങ്ങളിൽ ജനിതകവ്യതിയാനം കാണുന്നവയെ കൊന്നുകളയുകയാണ് ചെയ്യുന്നത്. ഇരുപതിലൊന്ന് കുഞ്ഞുങ്ങൾക്ക് ഇത്തരത്തിലാണ് ജനിക്കുന്നത്. കപ്പലിന്റെ പ്രധാന ഊർജ്ജസ്രോതസ്സ് പ്രവർത്തിക്കാതായതോടെ ദോഷകരമായ വികിരണങ്ങളിൽ നിന്നുള്ള സംരക്ഷണം നഷ്ടമായതാണ് ഈ ജനിതക വ്യതിയാന വർദ്ധനവിനു കാരണം.
മുകളിലെ ഡെക്കുകളിൽ പോകുന്നതിനിടെ ഹ്യൂ മ്യൂട്ടികളുടെ പിടിയിലാകുന്നു. ഭക്ഷിക്കപ്പെടുന്നതിൽ നിന്ന് കഷ്ടിച്ചാണ് ഹ്യൂ രക്ഷപെടുന്നത്. രണ്ടു ശിരസ്സുകളുള്ള ജോ-ജിം ഗ്രിഗറി എന്ന ഒരു മ്യൂട്ടി സംഘനേതാവിന്റെ അടിമയായി ഹ്യൂ മാറുന്നു. ജോ, ജിം എന്ന രണ്ടു ശിരസ്സുകളും വളരെ ഉയർന്ന ബുദ്ധിശക്തിയുള്ള വ്യത്യസ്ത വ്യക്തികളാണ്. കപ്പലിന്റെ ഉപയോഗമെന്തെന്ന് ഇവർക്ക് ഏകദേശധാരണയുണ്ട്.
പേടകത്തിന്റെ യഥാർത്ഥ ലക്ഷ്യമെന്താണെന്ന് മനസ്സിലാക്കുന്ന ഹ്യൂ കോളനിവൽക്കരണം സാദ്ധ്യമാക്കുവാൻ ശ്രമിക്കാൻ ജോ-ജിമ്മിനെ പ്രേരിപ്പിക്കുന്നു. ഒരു നക്ഷത്രം കഴിഞ്ഞ കുറേ വർഷങ്ങളായി വലിപ്പം വർദ്ധിച്ചുവരുന്നത് ജോ-ജിം ശ്രദ്ധിക്കുന്നുണ്ടായിരുന്നു. മറ്റുള്ള യാത്രികരെ സത്യം ബോദ്ധ്യപ്പെടുത്തുവാനായി ഹ്യൂ താഴേയ്ക്ക് മടങ്ങുന്നുവെങ്കിലും ബിൽ എർട്ട്സ് എന്ന യജമാനൻ ഹ്യൂവിനെ പിടികൂടി വധശിക്ഷ നൽകാൻ വിധിക്കുന്നു. ഹ്യൂ ഭ്രാന്തനോ ജനിതകവ്യതിയാനം സംഭവി‌ച്ചയാളോ ആണ് എന്നാണ് മറ്റുള്ളവർ കരുതുന്നത്.
അലൻ മഹോണെ എന്ന തന്റെ സുഹൃത്തിനെ ജോ-ജിമ്മിനെ വിവരമറിയിക്കാൻ ഹ്യൂ നിയോഗിക്കുന്നു. ബില്ലിനെയും പിന്നീട് പേടക‌ത്തിന്റെ മുന്നിലെത്തിച്ച് ഇവർ നക്ഷത്രങ്ങളെയും പേടകത്തെ നിയന്ത്രിക്കുന്ന ഉപകരണ‌ങ്ങ‌ളെയും കാണിച്ചുകൊടുക്കുന്നു. ബിൽ ക്യാപ്റ്റന്റെ സഹായിയായ ഫിനിയാസ് നെർബി എന്നയാളെ സഹായത്തിനായി സമീപിക്കുന്നു.
ജോ-ജിമ്മിന്റെ ഇഷ്ടകൃതിയായ ദ ത്രീ മസ്കറ്റീർസ് എന്ന കൃതിയിൽ നിന്ന് പ്രേരണ ഉൾക്കൊണ്ട് ഇവർ വാളുകൾ നിർമ്മിക്കുന്നു. ഇവ ഉപയോഗിച്ച് ഇവർ ക്യാപ്റ്റനെ വധിക്കുകയും നാർബിയെ ക്യാപ്റ്റനായി അവരോധിക്കുകയും ചെയ്യുന്നു. കപ്പലിനെ മുഴുവൻ തങ്ങളുടെ വരുതിയിലാക്കാൻ അവർ ശ്രമിക്കുന്നു.
നാർ‌ബിക്ക് ഹ്യൂവിനെ വിശ്വാസമില്ലായിരുന്നു എന്നും അധികാരം പിടിച്ചടക്കാനായാണ് ഇവർ ശ്രമിച്ചതെന്നും പിന്നീടാണ് വ്യക്തമാകുന്നത്. നിയന്ത്രണം പിടിച്ചടക്കിയശേഷം നാർബി മ്യൂട്ടികളെ ഉന്മൂലനം ചെയ്യാൻ ശ്രമിക്കുന്നു. ജോ പോരാട്ടത്തിൽ കൊല്ലപ്പെടുന്നു. ഹ്യൂ, അലൻ, ബിൽ എന്നിവർക്കും അവരുടെ ഭാര്യമാർക്കും ഒരു ലൈഫ് ബോട്ടിൽ രക്ഷപ്പെടാൻ ആവശ്യ‌ത്തിന് സമയം ലഭിക്കുവാനായി ജിം മരണം വരെ പോരാടുന്നു. ഒരു വാതക ഭീമന്റെ ഉപഗ്രഹങ്ങളിലൊന്നിൽ ഹ്യൂ പേടകം ഇറക്കുന്നു.
സ്വീകരണം
ഈ കൃതി "ഒരു ആധുനിക ക്ലാസ്സിക്" ആണെന്ന് അവ്രാം ഡേവിഡ്സൺ പറയുകയുണ്ടായി. ഇതിന്റെ അന്ത്യം "പരിമിതമായ ഒന്നായിരുന്നു" എന്നത് തന്നെ നിരാശപ്പെടുത്തി എന്നും അദ്ദേഹം നിരീക്ഷിക്കുകയുണ്ടായി.
ഹൈൻലൈന്റെ മറ്റു കൃതിക‌ളുമായുള്ള ബന്ധം
ഈ കൃതിയിൽ പേടകം എത്ര നാൾ യാത്ര ചെയ്തു എന്ന് വ്യക്തമാക്കുന്നില്ല. തന്റെ പല കൃതികളുടെ ടൈം ലൈൻ ഹൈൻലൈൻ പ്രസിദ്ധീകരിച്ചിരുന്നു. ഇതനുസരിച്ച് ഇരുപത്തിരണ്ടാം നൂറ്റാണ്ടിന്റെ തുടക്കത്തിലാണ് വാൻഗാർഡ് യാത്രയാരംഭിക്കുന്നത്. കൃതിയിലെ പ്രധാന സംഭവങ്ങൾ ഇതിനു നൂറ്റാണ്ടുകൾക്കു ശേഷമാണ് സംഭവിക്കുന്നത്.
റേഡിയോ രൂപാന്തരണം
"യൂണിവേഴ്സ്" എൻ.ബി.സി.റേഡിയോയിൽ 1951 നവംബർ 26-നും 1955 മേയ് 15-നും പ്രക്ഷേപണം ചെയ്യുകയുണ്ടായി. കഥയിൽ കാര്യമായ മാറ്റങ്ങൾ ഈ റേഡിയോ രൂപാന്തരണത്തിനുണ്ടായിരുന്നു. കഥാന്ത്യ‌ത്തിൽ ഹ്യൂ കൊല്ലപ്പെടുകയും വാൻ‌ഗാർഡ് പേടക ജോലിക്കാർക്ക് പേടകത്തിനെപ്പറ്റിയുള്ള യഥാർത്ഥ ചിത്രം ലഭിക്കുകയുമാണ് ഇതിൽ സംഭവിക്കുന്നത്.
ഇതിനു വളരെ ശേഷം ടൈം ഇനഫ് ഫോർ ലവ് എന്ന നോവലിൽ വാ‌ൻഗാർഡ് എന്ന പേടകത്തെപ്പറ്റി ഹ്രസ്വമായി പ്രതിപാദിക്കുന്നുണ്ട്. ‌മെതുസലാസ് ചിൽഡ്രൺ എന്ന നോവലിൽ ഹൊവാർഡ് കുടുംബങ്ങൾ മോഷ്ടിക്കുന്ന ന്യൂ ഫ്രണ്ടിയേഴ്സ് എന്ന പേടകം വാൻഗാർഡിനു ശേഷം നിർമിച്ചതാണെന്ന് ഈ കൃതിയിൽ പറയുന്നു. വാൻഗാർഡ് എന്ന പേടകത്തെ ഏതോ യന്ത്രത്തകരാറോടുകൂടി ഇതിലെ എല്ലാ മനുഷ്യരും മരി‌ച്ച നിലയിൽ കണ്ടെത്തിയതായി ടൈം ഇനഫ് ഫോർ ലവ് എന്ന കൃതിയിൽ പറയുന്നു. പേടകത്തിന്റെ യാത്രാപഥം കണക്കുകൂട്ടിയതിൽ ഹ്യൂവിന്റെ പിൻതലമുറക്കാരെ ബുദ്ധിയുള്ളവരായ അപരിഷ്കൃതരായി ഒരു നക്ഷത്രത്തിനെ ഭ്രമണം ചെയ്യുന്ന വാതകഭീമന്റെ ഒരു ഉപഗ്രഹത്തിൽ കണ്ടെത്തുകയുമുണ്ടായി. വാൻഗാർഡിന്റെ യാത്രാപഥത്തിൽ മനുഷ്യവാസയോഗ്യമായ ഒരേയൊരു ജ്യോതിർ ഗോളമായിരുന്നു ഇത്.
പേടകം ഒടുവിൽ കണ്ടെത്തപ്പെടുന്നത് വർത്തമാനകാലത്തിന് 22 നൂറ്റാണ്ടുകൾക്ക് ശേഷമാണ്. വാതകഭീമന്റെ ഉപഗ്രഹവാസികൾ 700 വർഷമായി അവിടെ വസിക്കുന്നുണ്ടായിരുന്നു എന്നും ഈ കൃതിയിൽ പരാമർശിക്കുന്നു. ഇതിൽ നിന്ന് ഓർഫൻസ് ഇൻ ദ സ്കൈ എന്ന കൃതിയിൽ പരാമർശിക്കുന്ന സംഭവങ്ങൾ ശൂന്യാകാശപേടകം പതിമൂന്ന് നൂറ്റാണ്ടുകൾ സഞ്ചരിച്ചശേഷമാണ് നടന്നതെന്ന് കണക്കാക്കാം.
പുറത്തേയ്ക്കുള്ള കണ്ണികൾ
വർഗ്ഗം:നോവലുകൾ വർഗ്ഗം:20-ആം നൂറ്റാണ്ടിലെ നോവലുകൾ
ഫൈസി
മധ്യകാല ഭാരതത്തിലെ പണ്ഡിതനും കവിയുമായിരുന്ന ഷൈക്ക് അബു അൽ‌ഫൈസ് ഇബ്ൻ മുബാറക്ക് എന്ന വ്യക്തിയുടെ തൂലികാനാമമാണ്‌ ഫൈസി(24 September 1547 – 5 October 1595 ).അക്‌ബറിന്റെ സദസ്സിലെ നവരത്നങ്ങളിൽ ഒരാളാണ്‌ ഇദ്ദേഹം. അക്‌ബറിന്റെ സദസ്സിലെ ചരിത്രകാരനായ അബുൽ ഫസലിന്റെ മൂത്തസഹോദരനാണ്‌ ഇദ്ദേഹം. കവിയും വളരെ ബുദ്ധിമാനായ ഇദ്ദേഹത്തെ തന്റെ മക്കളുടെ ഗുരുവായി നിയമിച്ചു. ഫൈസി ആഗ്രയിലാണ്‌ ജനിച്ചത്. രജപുതാനയിലെ നാഗപൂരൂരിലെ ഷെയിക്ക് മുബാരക്ക് ഇദ്ദേഹത്തിന്റെ മൂത്ത പുത്രനാണ്‌. ഫൈസി 1595ൽ ആസ്ത്മ ബാധിതനായി അന്തരിച്ചു.
എന്നാൽ 1963 ൽ പ്രവർത്തനം ആരംഭിച്ച ജാമിഅ നൂരിയ കോളേജ് ചുങ്കം പെരിന്തൽമണ്ണ കേരള എന്ന സുന്നി അക്കാദമിയുടെ ബിരുദദാരികളെ വിളിക്കപ്പെടുന്ന സ്ഥാന നാമമായിട്ടാണ് ഇന്ന് കേരളത്തിൽ ഫൈസി എന്ന വാക്കുപയോഗിക്കപ്പെടുന്നത്. കേരളത്തിൽ മാത്രം ഇരുപതിനായിരത്തിൽ അധികം ഫൈസികൾ ഉള്ളതായി കണക്കാക്കപ്പെടുന്നു.
അവലംബം അൽ മുനീർ വാർഷികോപഹാരം ജാമിഅ നൂരിയ പെരിന്തൽമണ്ണ
വർഗ്ഗം:മധ്യകാലഘട്ടത്തിലെ കവികൾ
കൊടിയാക്ക്, അലാസ്ക
ചരിത്രം
തദ്ദേശവാസികളായ അല്യൂട്ടിക് വർഗ്ഗക്കാർ 7,000 വർഷങ്ങളായി ഇവിടെ ജീവിച്ചുവരുന്നു. സ്റ്റീഫൻ ഗ്ലോട്ടോവ് എന്ന റഷ്യൻ പര്യവേക്ഷകനാണ് ദ്വീപ് കണ്ടുപിടിച്ചത്. അദ്ദേഹം Kad’yak(Кадьяк) എന്ന പേരാണ് നൽകിയത്. റഷ്യൻ കാലഘട്ടത്തിൽ ഇവിടം രോമവ്യവസായത്തിന്റെ ഒരു പ്രധാന കേന്ദ്രമായിരുന്നു. അക്കാലത്തെ റഷ്യൻ-അമേരിക്കൻ കമ്പനിയുടെ ഉടമസ്ഥതയിലുണ്ടായിരുന്ന പഴയ ഒരു പാണ്ടികശാല ഈ നഗരത്തിന്റെ പ്രധാനഭാഗത്ത് ബാരനോവ് മ്യൂസിയം എന്ന പേരിൽ നിലനിർത്തിയിരിക്കുന്നു. 1808 ൽ പണിതുയർത്തിയ ഈ കെട്ടിടമാണ് അലാസ്ക സംസ്ഥാനത്തെ ഇന്നും നില നില്ക്കുന്ന ഏറ്റവും പഴയ നിർമ്മിതി. റഷ്യൻ അമേരിക്കയുടെ ആദ്യ തലസ്ഥാനം ഇവിടെയായിരുന്നു. പിന്നീട് 1804 ൽ Novoarkhangelsk (ഇപ്പോഴത്തെ സിറ്റ്ക) യിലേയ്ക്കു തലസ്ഥാനം മാറ്റി സ്ഥാപിച്ചു. റഷ്യൻ ചക്രവർത്തിയുടെ ഉത്തരവു പ്രകാരം  കടൽനായ്ക്കളെയും മറ്റും വേട്ടയാടി രോമവ്യവസായത്തെ പുഷ്ടിപ്പെടുത്തുന്നതിനും ഒരു സ്ഥിരമായ വാസസ്ഥലം പണിതുയർത്തുന്നതിനുമായി 1799 ൽ റഷ്യൻ-അമേരിക്കൻ കമ്പനി രൂപീകൃതമായി. പത്തൊമ്പതാം നൂറ്റാണ്ടിന്റെ മദ്ധ്യത്തിൽ അനിയന്ത്രിതമായ വേട്ടയാടൽ മൂലം കടൽനായ്ക്കളുടെ എണ്ണത്തിൽ വൻതോതിലുള്ള കുറവു വന്നു. അതുപോലെ യൂറോപ്യൻ കുടിയേറ്റക്കാരുടെ ആഗമനത്തോടെ യൂറോപ്പിലെ സാംക്രമിക രോഗങ്ങളും അവരുമായുള്ള ഏറ്റുമുട്ടലുകളും തദ്ദേശവാസികളായ അമേരിക്കൻ ഇന്ത്യക്കാരുടെ 85 ശതമാനവും ഇവിടെനിന്ന് അപ്രത്യക്ഷമാകുന്നതിനും കാരണായി. അലാസ്ക റഷ്യയിൽ നിന്ന് അമേരിക്കൻ ഐക്യനാടുകൾ വാങ്ങുന്ന കാലത്ത് കൊടിയാക്ക് ഒരു മത്സ്യ ബന്ധന കേന്ദ്രമായി മാറിയിരുന്നു.
ജനസംഖ്യ
2000 ലെ സെൻസസ്‍ അനുസരിച്ച് കൊടിയാക്കിലെ ജനസംഖ്യ 6,334 ആയിരുന്നു. 46.40 ശതമാനം വെളുത്ത വർഗ്ഗക്കാർ, 0.69 ശതമാനം ആഫ്രിക്കൻ അമേരിക്കക്കാർ, 10.47 ശതമാനം തദ്ദേശീയ ഇന്ത്യക്കാർ, 31.73 ശതമാനം ഏഷ്യക്കാർ, 0.93 ശതമാനം പസിഫിക് ദ്വീപുവാസികൾ, 4.36 ശതമാനം മറ്റുവർഗ്ഗങ്ങൾ എന്നിങ്ങനെയാണ് ജനങ്ങളുടെ വംശീയമായ തരം തിരിക്കൽ.
അവലംബം
വർഗ്ഗം:അലാസ്കയിലെ പട്ടണങ്ങൾ
ഇരുമ്പുറപ്പി
തെക്കെപശ്ചിമഘട്ടതദ്ദേശവാസിയായ ഒരു ചെറുമരമാണ് ഇരുമ്പുറപ്പി. . 5 മീറ്ററോളം ഉയരം വയ്ക്കും. 800 മുതൽ 2400 മീറ്റർ വരെ ഉയരമുള്ള നിത്യഹരിതവനങ്ങളുടെ അതിരുകളിൽ കാണുന്നു.
ധരിക്കാവുന്ന കമ്പ്യൂട്ടർ
'ധരിക്കാവുന്ന കമ്പ്യൂട്ടർ' എന്നതിന്റെ നിർവചനം ഇടുങ്ങിയതോ വിശാലമോ ആകാം, സ്മാർട്ട്‌ഫോണുകളിലേക്കോ സാധാരണ റിസ്റ്റ് വാച്ചുകളിലേക്കോ വ്യാപിക്കുന്നു. ഈ ലേഖനം വിശാലമായ നിർവചനം ഉപയോഗിക്കുന്നു.
ധരിക്കാവുന്നവ പൊതുവായ ഉപയോഗത്തിനുള്ളതാകാം, ഈ സാഹചര്യത്തിൽ അവ മൊബൈൽ കമ്പ്യൂട്ടിംഗിന്റെ ഒരു ചെറിയ ഉദാഹരണം മാത്രമാണ്. പകരമായി അവ ഫിറ്റ്നസ് ട്രാക്കറുകൾ പോലുള്ള പ്രത്യേക ആവശ്യങ്ങൾക്കായിരിക്കാം. ആക്‌സിലറോമീറ്ററുകൾ, തെർമോമീറ്റർ, ഹൃദയമിടിപ്പ് മോണിറ്ററുകൾ എന്നിവ പോലുള്ള പ്രത്യേക സെൻസറുകൾ അല്ലെങ്കിൽ ആംഗ്യങ്ങളാൽ നിയന്ത്രിക്കപ്പെടുന്ന ഒപ്റ്റിക്കൽ ഹെഡ്-മൗണ്ട്ഡ് ഡിസ്‌പ്ലേയായ ഗൂഗിൾ ഗ്ലാസ് പോലുള്ള പുതിയ ഉപയോക്തൃ ഇന്റർഫേസുകൾ അവയെ സംയോജിപ്പിച്ചേക്കാം.
ധരിക്കാവുന്നവ സാധാരണയായി കൈത്തണ്ടയിൽ (ഉദാ. ഫിറ്റ്നസ് ട്രാക്കറുകൾ) കഴുത്തിൽ തൂക്കിയിടും (മാല പോലെ), കൈയിലോ കാലിലോ കെട്ടിയിരിക്കും (വ്യായാമം ചെയ്യുമ്പോൾ സ്മാർട്ട്ഫോണുകൾ), തലയിലോ (കണ്ണടയോ ഹെൽമറ്റോ) ചിലരെങ്കിലും ധരിക്കാറുണ്ട്. അല്ലെങ്കിൽ മറ്റെവിടെയെങ്കിലും സ്ഥിതിചെയ്യുന്നു (ഉദാ. ഒരു വിരലിൽ അല്ലെങ്കിൽ ഒരു ഷൂവിൽ). പോക്കറ്റിലോ ബാഗിലോ കൊണ്ടുപോകുന്ന ഉപകരണങ്ങൾ - സ്‌മാർട്ട്‌ഫോണുകൾ, അവയ്‌ക്ക് മുമ്പുള്ള പോക്കറ്റ് കാൽക്കുലേറ്ററുകൾ, പിഡിഎകൾ എന്നിവ പോലുള്ളവ, 'ധരിച്ചതായി' കണക്കാക്കാം അല്ലെങ്കിൽ കണക്കാക്കാതിരിക്കാം.
ബാറ്ററികൾ, താപ വിസർജ്ജനം, സോഫ്‌റ്റ്‌വെയർ ആർക്കിടെക്‌ചറുകൾ, വയർലെസ്, പേഴ്‌സണൽ ഏരിയ നെറ്റ്‌വർക്കുകൾ, ഡാറ്റാ മാനേജ്‌മെന്റ് എന്നിങ്ങനെയുള്ള മറ്റ് മൊബൈൽ കമ്പ്യൂട്ടിംഗിൽ ഉള്ളതുപോലെ പൊതുവായുള്ള വിവിധ സാങ്കേതിക പ്രശ്‌നങ്ങൾ ധരിക്കാവുന്ന കമ്പ്യൂട്ടറുകൾക്ക് ഉണ്ട്. ധരിക്കാവുന്ന നിരവധി കമ്പ്യൂട്ടറുകൾ എല്ലായ്‌പ്പോഴും സജീവമാണ്, ഉദാ. തുടർച്ചയായി ഡാറ്റ പ്രോസസ്സ് ചെയ്യുക അല്ലെങ്കിൽ റെക്കോർഡ് ചെയ്യുക മുതലയാവ.
ആപ്ലിക്കേഷൻസ്
ധരിക്കാവുന്ന കമ്പ്യൂട്ടറുകൾ കൈത്തണ്ടയിൽ ധരിക്കുന്ന ഫിറ്റ്നസ് ട്രാക്കറുകൾ പോലെയുള്ള കമ്പ്യൂട്ടറുകളിൽ മാത്രം ഒതുങ്ങുന്നില്ല; ഹാർട്ട് പേസ് മേക്കറുകളും മറ്റ് പ്രോസ്തെറ്റിക്‌സും പോലുള്ള ധരിക്കാവുന്നവയും അവയിൽ ഉൾപ്പെടുന്നു. ബിഹേവിയറൽ മോഡലിംഗ്, ഹെൽത്ത് മോണിറ്ററിംഗ് സിസ്റ്റങ്ങൾ, ഐടി, മീഡിയ വികസനം എന്നിവയിൽ ശ്രദ്ധ കേന്ദ്രീകരിക്കുന്ന ഗവേഷണത്തിലാണ് അവ മിക്കപ്പോഴും ഉപയോഗിക്കുന്നത്, കമ്പ്യൂട്ടർ ധരിച്ച വ്യക്തി യഥാർത്ഥത്തിൽ ചലിക്കുന്നതോ അല്ലെങ്കിൽ അവന്റെ അല്ലെങ്കിൽ അവളുടെ ചുറ്റുപാടുമായി ഇടപഴകുന്നതോ ആണ്. ധരിക്കാവുന്ന കമ്പ്യൂട്ടറുകൾ ഇനിപ്പറയുന്നവയ്ക്കായി ഉപയോഗിക്കുന്നു:
ഉപയോക്തൃ ഇന്റർഫേസ് ഡിസൈൻ, ഓഗ്‌മെന്റഡ് റിയാലിറ്റി, പാറ്റേൺ തിരിച്ചറിയൽ എന്നിവയുൾപ്പെടെയുള്ള പഠന മേഖലകളുള്ള, വെയറബിൾ കമ്പ്യൂട്ടിംഗ് സജീവമായ ഗവേഷണത്തിന്റെ വിഷയമാണ്, പ്രത്യേകിച്ച് ശരീരത്തിലെ ഫോം-ഫാക്ടറും സ്ഥാനവും. വൈകല്യങ്ങൾ നികത്തുന്നതിനോ പ്രായമായവരെ പിന്തുണയ്ക്കുന്നതിനോ പ്രത്യേക ആപ്ലിക്കേഷനുകൾക്കായി ധരിക്കാവുന്നവയുടെ ഉപയോഗം ക്രമാനുഗതമായി വർദ്ധിക്കുന്നു.
അവലംബം
വർഗ്ഗം:സ്മാർട്ട് വാച്ചുകൾ വർഗ്ഗം:ലാപ്‌ടോപ്പ് വർഗ്ഗം:മൊബൈൽ കമ്പ്യൂട്ടറുകൾ വർഗ്ഗം:ധരിക്കാവുന്ന കമ്പ്യൂട്ടറുകൾ വർഗ്ഗം:ഫാഷൻ സാധനങ്ങൾ
ശാസ്ത്രത്തിന്റെ ദർശനം
ശാസ്ത്രത്തിലെ ആരംഭം,തെളിവ് എന്നിവയെയെല്ലാം സംബന്ധിച്ചുള്ള തത്ത്വചിന്തയിലെ ഒരു മേഖലയാണു ശാസ്ത്രത്തിന്റെ ദർശനം എന്നറിയപ്പെടുന്നത്.
ഹീബ്രു ബൈബിൾ
യഹൂദരുടെ ഭാഷയായ  ഹീബ്രുവിൽ എഴുതപ്പെട്ട  ഗ്രന്ഥമാണ് യഹൂദ ബൈബിൾ അഥവാ ഹീബ്രു ബൈബിൾ}} (Hebrew:, or ), also known in Hebrew as Mikra (
External links
വർഗ്ഗം:എബ്രായ ബൈബിൾ
മോതിരവരയൻ നീലി
ഒരു നീലി ചിത്രശലഭമാണ് മോതിരവരയൻ നീലി ‌ (Rounded Six-line Blue). Nacaduba berenice എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
ആസാം, ആന്തമാൻ നിക്കോബാർ ദ്വീപുകൾ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ
കേരളത്തിലെ പാലങ്ങളുടെ പട്ടിക
വയനാട്ടിലെ പാലങ്ങൾ
പനമരം പാലം, വാറുമ്മൽ കടവ് പാലം, വൈത്തിരി പാലം തുടങ്ങിയവ പ്രശസ്ത പാലങ്ങൾ ആണ്
നീത അംബാനി
റിലയൻസ് ഫൗണ്ടേഷന്റെ ചെയർപേഴ്സണും സ്ഥാപകയും ,റിലയൻസ് ഇൻഡസ്ട്രീസ്ന്റെ നോൺ എക്സിക്യൂട്ടീവ് ഡയറക്ടറുമാണ് നീത ദലാൽ മുകേഷ് അംബാനി (ജനനം: നവംബർ 1, 1963). റിലയൻസ് ഇൻഡസ്ട്രീസ് ചെയർമാനും മാനേജിംഗ് ഡയറക്ടറുമായ മുകേഷ് അംബാനിയുടെ ഭാര്യയും ആണ്.
ജീവിതം വിദ്യാഭ്യാസവും
1963 ൽ നവംബർ 1-ന് മുംബൈയിൽ മധ്യവർഗ ഗുജറാത്തി കുടുംബത്തിൽ നിതാ ദലാൽ (നീ ദലാൽ) ജനിച്ചു. രവീന്ദ്രഭായ് ദലാൽലും പൂർണ്ണിമ ദലാൽലും ആണ് നീത അംബാനിയുടെ മാതാപിതാക്കൾ.
അവലംബം
വർഗ്ഗം:1963-ൽ ജനിച്ചവർ വർഗ്ഗം:അംബാനി കുടുംബം വർഗ്ഗം:ഗുജറാത്തികൾ വർഗ്ഗം:ജീവിച്ചിരിക്കുന്ന പ്രമുഖർ
അലേർട്ട്
അലേർട്ട്, കാനഡയിലെ നുനാവട്ടിലെ, ക്വിക്കിക്താലുക്ക് മേഖലയിൽ, ലോകത്തിലെ ഏറ്റവും വടക്കേയറ്റത്തുള്ള, തുടർച്ചയായി ജനവാസമുള്ള ഒരു സ്ഥലമാണ്. എല്ലെസ്മിയർ ദ്വീപിൽ (ക്വീൻ എലിസബത്ത് ദ്വീപുകൾ) ഉത്തരധ്രുവത്തിൽ നിന്ന് 82°30'05" വടക്കൻ അക്ഷാംശത്തിൽ, 817 കിലോമീറ്റർ (508 മൈൽ) അകലെയാണിത് സ്ഥിതിചെയ്യുന്നത്. 2016-ലെ സെൻസസ് പ്രകാരം ജനസംഖ്യ 0 ആയിരുന്നു. എല്ലാ അലേർട്ട് നിവാസികളും ഇവിടെ താത്കാലികമായി, സാധാരണയായി ആറ് മാസത്തെ താമസത്തിലൂടെ സേവനം ചെയ്യുന്നു.
ലങ്കാസ്റ്റർ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് ലങ്കാസ്റ്റർ. 2010ലെ സെൻസസ് പ്രകാരം ഇവിടെ 36,361 പേർ വസിക്കുന്നു.
ഭൂമിശാസ്ത്രം
ലങ്കാസ്റ്റർ നഗരത്തിന്റെ അക്ഷരേഖാംശങ്ങൾ 32.60222°N, -96.775°W ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 78.6 km2 ആണ്. ഇതിൽ 78.4 km2 കരപ്രദേശവും 0.2 km2 (0.22%) ജലവുമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
വർഗ്ഗം:ടെക്സസിൽ ആഫ്രിക്കൻ അമേരിക്കൻ വംശജർ ഭൂരിഭാഗമുള്ള ജനവാസപ്രദേശങ്ങൾ
ജോസ് ചിറമ്മൽ
ആധുനികാനന്തരമലയാളനാടകവേദിയുടെ പ്രതിഷ്ഠാപകനായ സംവിധായകനായണ് ജോസ് ചിറമ്മൽ (ജനനം: 1953 ജനുവരി 1, മരണം: 2006 സെപ്റ്റംബർ 17). കാലിക്കറ്റ് സർവ്വകലാശാലയുടെ സ്കൂൾ ഓഫ് ഡ്രാമയിലെ ആദ്യബാച്ചിലെ വിദ്യാർത്ഥിയായിരുന്ന ജോസ്, സ്കൂളിന്റെ റെപ്പർട്ടറി തിയ്യേറ്ററായ കൾട്ടിൽ ചേരാതെ സ്വന്തം നാടകസങ്കല്പങ്ങൾ സാക്ഷാത്കരിക്കാൻ റൂട്ട് എന്ന സംഘം സ്ഥാപിച്ചു. ആധുനികനാടകവേദിയുടെ കഥാപാത്രസ്വാഭാവത്തിൽ ഊന്നിയുള്ള അഭിനയത്തിൽ നിന്ന് വഴിമാറി പുതിയ അഭിനയശൈലിയും രംഗാവതരണരീതിയും നിരന്തരമായ പരീക്ഷണങ്ങളിലൂടെ വികസിപ്പിച്ചെടുത്ത ജോസ് ചിറമ്മൽ കേരളീയരംഗവേദിയെ അടിമുടി പുതുക്കിപ്പണിത നാടകസംവിധായകനാണ്. 30 വർഷത്തോളം ഇദ്ദേഹം ഈ മേഖലയിൽ സജീവമായിരുന്നു.
തൃശ്ശൂർ കേരള വർമ്മ കോളേജിൽ കാമ്പസ്സ് തിയേറ്റർ എന്ന പദ്ധതി ആരംഭിച്ചു. സ്‌കൂൾ ഓഫ് ഡ്രാമയിലെ നാടക വിദ്യാർത്ഥിയായിരുന്നു ജോസ്. റൂട്ട് (ROOT) എന്ന നാടകസംഘം ഇദ്ദേഹം നടത്തിയിരുന്നു. 2006 സെപ്റ്റംബർ 17-ന് 53-ആം വയസ്സിൽ തൃശ്ശൂരിനടുത്ത് പേരാമംഗലത്തുവച്ചാണ് വഴിവക്കിലെ ഓടയിൽ മുഖമടിച്ചുവീണ് ജോസ് അന്തരിച്ചത്. രണ്ട് ദിവസം മൃതദേഹം ആരാലും തിരിച്ചറിയപ്പെടാതെ കിടക്കുകയായിരുന്നു. തൂടർന്ന് സെപ്റ്റംബർ 19-ന് തിരിച്ചറിഞ്ഞു. നാടക ചരിത്രകാരനായ യുജിൻ വാൻ ഇർവിൻ 1992-ൽ പുറത്തിറക്കിയ "ദി പ്ലേ ഫൂൾ റവല്യൂഷൻ, തിയറ്റർ ആന്റ് ലിബറേഷൻ ഇൻ ഏഷ്യ" എന്ന ഗ്രന്ഥത്തിൽ ജോസ് ചിറമ്മലിനെക്കുറിച്ചു പരാമർശിച്ചിട്ടുണ്ട്.
അവലംബം
വർഗ്ഗം:മലയാളനാടക സംവിധായകർ വർഗ്ഗം:1953-ൽ ജനിച്ചവർ വർഗ്ഗം:2006-ൽ മരിച്ചവർ വർഗ്ഗം:ജനുവരി 1-ന് ജനിച്ചവർ വർഗ്ഗം:സെപ്റ്റംബർ 17-ന് മരിച്ചവർ
പുത്തങ്കൂറ്റുകാർ
മലബാറിലെ മാർത്തോമാ നസ്രാണികളുടെ ഇടയിൽ പതിനേഴാം നൂറ്റാണ്ടിൽ ഉണ്ടായ ഭിന്നിപ്പിനേത്തുടർന്ന് രൂപപ്പെട്ട രണ്ട് വിഭാഗങ്ങളിൽ ഒന്നാണ് പുത്തങ്കൂർ അഥവാ പുതിയകൂർ. ഈ വിഭാഗത്തിൽ ഉൾപ്പെട്ടവർ പുത്തങ്കൂറ്റുകാർ എന്നറിയപ്പെട്ടു. മറുവിഭാഗം പഴയകൂർ എന്നും അറിയപ്പെട്ടു. കിഴക്കിന്റെ സഭയുടെ ഭാഗമായിരുന്ന നസ്രാണികൾ പതിനാറാം നൂറ്റാണ്ടിൽ കത്തോലിക്കാ സഭയുടെ ഭാഗമായി മാറിയിരുന്നു. 1599ലെ ഉദയംപേരൂർ സൂനഹദോസിനും അതിനേത്തുടർന്ന് 1653ൽ അരങ്ങേറിയ കൂനൻ കുരിശുസത്യത്തിനും ശേഷം കത്തോലിക്കാ സഭയിൽ നിന്ന് വിഘടിച്ച പുത്തങ്കൂറ്റുകാർ അന്ത്യോഖ്യൻ സുറിയാനി ഓർത്തഡോക്സ് പാത്രിയർക്കീസുമായി ബന്ധം സ്ഥാപിച്ചു. അതുവരെ ആരാധനയിൽ ഉപയോഗത്തിലിരുന്ന കൽദായ ആചാരക്രമത്തിന് പകരം അന്ത്യോഖ്യൻ സുറിയാനി ആചാരക്രമവും ഓറിയന്റൽ ഓർത്തഡോക്സ് വിശ്വാസവും കാലക്രമേണ ഇവർ സ്വീകരിച്ചു. മലങ്കര യാക്കോബായ സുറിയാനി ഓർത്തഡോക്സ് സഭ, മലബാർ സ്വതന്ത്ര സുറിയാനി സഭ, മലങ്കര മാർത്തോമ്മാ സുറിയാനി സഭ, മലങ്കര ഓർത്തഡോക്സ് സുറിയാനി സഭ, മലങ്കര സുറിയാനി കത്തോലിക്കാ സഭ എന്നിവ ഈ വിഭാഗത്തിന്റെ ആധുനിക പിന്തലമുറക്കാരാണ്. കൂനൻ കുരിശു സത്യത്തിന്റെ നേതാവായ പറമ്പിൽ മാർ തോമാ അർക്കദിയാക്കോന്റെ നേതൃത്വത്തിൽ ഇവർ നിലകൊണ്ടു.
ഡിയോൺ ബ്രാൻഡ്
കനേഡിയൻ കവയിത്രിയും നോവലിസ്റ്റും ഉപന്യാസകയും ഡോക്യുമെന്റേറിയനുമാണ് ഡിയോൺ ബ്രാൻഡ് സി‌എം എഫ്‌ആർ‌എസ്‌സി (ജനനം: 7 ജനുവരി 1953). 2009 സെപ്റ്റംബർ മുതൽ 2012 നവംബർ വരെ ടൊറന്റോയിലെ മൂന്നാമത്തെ കവി പുരസ്കാര ജേതാവായിരുന്നു. 2017 ൽ ഓർഡർ ഓഫ് കാനഡയിൽ പ്രവേശനം നേടി കവിതയ്ക്കുള്ള ഗവർണർ ജനറലിന്റെ അവാർഡ്, സാഹിത്യത്തിനുള്ള ട്രിലിയം സമ്മാനം, കവിതയ്ക്കുള്ള പാറ്റ് ലോതർ അവാർഡ്, ഹാർബർഫ്രണ്ട് റൈറ്റേഴ്സ് പ്രൈസ്, ടൊറന്റോ ബുക്ക് അവാർഡ് എന്നിവ നേടിയിട്ടുണ്ട്.
ജീവിതരേഖ
ട്രിനിഡാഡ്, ടൊബാഗോയിലെ ഗ്വായാഗ്വാരെയിലാണ് ഡിയോൺ ബ്രാൻഡ് ജനിച്ചത്. 1970 ൽ ട്രിനിഡാഡിലെ സാൻ ഫെർണാണ്ടോയിലെ നാപരിമ ഗേൾസ് ഹൈസ്‌കൂളിൽ നിന്ന് ബിരുദം നേടി കാനഡയിലേക്ക് കുടിയേറി. ടൊറന്റോ സർവകലാശാലയിൽ പഠിച്ച അവർ 1975 ൽ ബിഎ ബിരുദം (ഇംഗ്ലീഷ്, ഫിലോസഫി) നേടി. പിന്നീട് ഒന്റാറിയോ ഇൻസ്റ്റിറ്റ്യൂട്ട് ഫോർ സ്റ്റഡീസ് ഇൻ എഡ്യൂക്കേഷനിൽ (ഒഐഎസ്ഇ) നിന്ന് എംഎ (1989) നേടി. ബ്രാൻഡ് നിലവിൽ ടൊറന്റോയിലാണ് താമസിക്കുന്നത്.
പരസ്യമായി അവർ ഒരു ലെസ്ബിയൻ ആണെന്ന് തിരിച്ചറിയുന്നു.
കരിയർ
അവരുടെ ആദ്യ പുസ്തകം, ഫോർ ഡേ മോർണിംഗ്: പോംസ്, 1978 ൽ പുറത്തിറങ്ങി. അതിനുശേഷം ബ്രാൻഡ് നിരവധി കവിതകൾ, ഫിക്ഷൻ, നോൺ-ഫിക്ഷൻ കൃതികൾ പ്രസിദ്ധീകരിച്ചു. കൂടാതെ ആന്തോളജികൾ എഡിറ്റുചെയ്യുകയും ഡോക്യുമെന്ററി ഫിലിമുകളിൽ പ്രവർത്തിക്കുകയും ചെയ്തു.